text:
The content originally appeared on: Diario
Despues di 2 aña di break…
ORANJESTAD (AAN): Despues di 2 aña di break, diahuebs awo, dia 11 di augustus, e di 4 edicion di Aruba su ‘Vow Renewal’ lo tuma luga na Eagle Beach, durante bahada di solo. Te cu e momento aki tin 175 pareha registra, e mayoria ta for di Estados Unidos.
Pa prome biaha e ‘Vow Renewal’ lo ta accesibel globalmente via Facebook y Instagram live-stream, pa di e forma aki parehanan por comparti e experiencia unico aki cu nan famia y amistadnan.
Ronella Croes, CEO di A.T.A. a remarca: “Aruba ta contento di por invita parehanan pa ta parti di e tradicion romantico aki na Aruba. Nos ta honra cu parehanan rond mundo a scoge Aruba como e destino pa celebra nan amor.”
Mester bisa cu ta sumamente contento di por conta cu parehanan cu ta casa algun aña y otronan cu hopi aña casa, incluyendo parehanan cu mas di 50 aña casa.
E evento aki ta trece cobertura pa Aruba, particularmente den e segmento di romance, un segmento cu ta ricibi hopi atencion di A.T.A. y socionan den mercado. Ya caba diferente prensa y medionan di comunicacion den diferente mercado a promociona e evento aki.


c: text/html

text:
Pa por ricibi bo resultado di Covid-19 test rapido, download Aruba Health App
Prome cu bo bay haci bo Covid-19 test, nos di Departamento di Salud Publico ta conseha bo pa download Aruba Health App pa asina bo por ricibi bo resultado di test dentro di 24ora.
Sigui e instruccionan den e App y asina den algun minuut bo tin esaki den bo telefoon.
Ora bo yega e test center, e personal lo scan e barcode cu e App lo crea pabo ora bo registra y asina automaticamente ora bo resultado ta cla, bo lo ricibi esaki via e mail cu bo a duna riba e Aruba Health App.
Ta importante cu na momento di yena e aplicacion bo yena esaki corectamente cu tur datos personal sin haci error.
E ta facil y efectivo!

robotstxt: allowed

filter: keep


text:
ORANJESTAD – Awe mainta Aruba ta mira un dia grandioso unda cifra ta mustra cu a ricibi mas di 10.000 turista crucero ariba nos dushi isla. E turista nan aki tabata procedente di diferente crusero, entre otro Allure of the Seas di Royal Caribbean Cruises y tambe Carnival Cruise Lines.
Ta importante pa enfatisa cu e turista crucero ta hunga un rol importante den e recuperacion y progreso di Aruba su economia, y pesey Gobierno di Arubata ta traha continuamente pa sigui desaroya e mercado aki. Minister di Turismo y Salud Publico Sr. Dangui Oduber ta satisfecho di mira tur e actividad nan den centro caminda hopi turista a yega nos isla. E turista nan aki ta crucial pa nos economia, creando hopi trabou pa nos taxista, tour operators, restaurantnan y tiendanan.
Aruba ta recuperando y progresando, y e mandatario tin tur confianza cu nos ta den bon direccion. No obstante cu e “low season” pa turismo crucero, nos por mira hopi actividad pa nos turismo crucero cu un cantidad substancial di turistanan.
E proyeccionan pa e temporada halto di turismo crucero ta mustra hopi prometedor y ta indica cu lo por recupera 70% di nos turismo crusero den comparacion cu aña 2019. Turismo ta keda un driver importante di nos recuperacion economico y Minister di Turismo y Salud Publico lo keda traha duro pa fortifica esaki.


text: Resientemente Korte Komun di Hustisia a ofresé su relato anual na gezaghèber di Boneiru, Edison Rijna. E tema pa e aña akí ta ‘Retrospectus pro futuro’; wak bèk pa futuro. E relato anual inkluso kuenta anual ta disponibel den forma digital tambe. Por skèn e QR-code via un telefòn òf tèblet pa por lesa e dokumentunan. Gezaghèber Rijna a keda hopi impreshoná pa esaki: ‘Den e époka digital ku nos ta bibando,ta bira kada biaha mas importante pa bai ku tempu. Banda di esaki e solushon akí ta mas mihó pa medio ambiente tambe.’


text:
Historia
KICO TA FUNDACION PA NOS MUCHANAN?
FPNM a lanta 12 di juni 1991 y tin como guia, Declaracion Universal di Derechonan di Mucha y Tratado di Derecho di Mucha, proclama pa Nacionnan Uni. FPNM ta un organisacion “non -profit”.
Meta
Mehora calidad di cuido, guia y educacion di mucha di 0 – 12 aña door di sostene educadornan y duna informacion tocante educacion na publico en general.
Educadornan
Ta encera mayor, familiar, lidernan di centro di cuido y guia di mucha y otro personanan cu tin di haci cu educacion di mucha.
Vision
FPNM su vision ta cu muchanan di 0 pa 12 aña na Aruba ta haya e educacion cu ta duna nan tur oportunidad y stimulacion pa un desaroyo optimal, di mayor y educadornan cu ta hiba derechonan di mucha den practica di tur dia.
Mision
Pa medio di training y informacion den sentido mas amplio di palabra, FPNM ta capacita mayor y educadornan, pa logra efectua un desaroyo optimal di muchanan di 0 pa 12 aña na Aruba, basa riba derechonan di mucha. FPNM continuamente ta optimalisa su servicio door di mantene su mes na altura di innovacion y trendnan local y internacional riba tereno di educacion. Ademas FPNM ta forma relacionnan strategico cu organisacionnan gubernamental y no gubernamental pa traha hunto na beneficio di e muchanan.
Caracter di trabao di FPNM ta preventivo, esta e atencion y informacion cu ta duna ta pa preveni mas tanto posibel cu problema ta surgi den educacion di e mucha.


text:
Diahuebs 25 y diabierna 26 di april 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diahuebs 25 y diabierna 26 di april 2019.
Departamento di Premieheffing ta na unda trahado y doño di trabao ta haci inscripcion ademas ta haci cambio riba nan datosnan. Departamento di Premieheffing ta situa na oficina principal na Eagle riba e prome piso.
Dialuna 29 di april departamento di Premieheffing ta habri atrobe na e orario normal entrante 7:30 AM.
Nos ta ofrece nos desculpa pa cualkier inconveniencia.


text:
“FireON” ta konta di su kansion 'Imperfekto'
FireOn ta un upcoming artist ku a debutá ku su promé single titulá "Mama”. Ta trata di e artista Pharon Pilgrim konosí komo FireON. Den e entrevistanan anterior relashoná ku e kansion ku el a saka spesialmente pa dia di mama, el a primintí ku lo e saka su di dos kansion den luna di yüni kual ta titulá “Imperfekto”. Meta di e produkshon ta pa alertá un i tur ku bida por ta dushi awe pero ku por tin retonan siguiente dia. FireOn ta indiká pa bo keda pendiente pa e track ku lo sali na radionan e siman aki i pa fin di luna di yüni e videoclip. Tur kos a kuminsá den luna di mart, kaminda FireOn a produsí un kansion titulá “Mama”. E próksimo produkshon FireOn a usa situashonnan di bida ku el a pasa aden pa e skibi “Imperfekto”. Momentu ku esaki tabata kla , el a manda e idea i melodia pa e produktor Najee Rosario. FireOn ta un artista ku ke inspirá su públiko pa biba bon. Bida tin hopi buèlta kual nos kada un ta saka otro siñansa for di dje pero e produkshonnan di FireON mester ta un estímulo i un“push” pa e hende komprondé bida i usa e eksperensia pa hasi bon pa bo mes i pa otronan. E produkshon “Imperfekto” lo ta pronto riba merkado i sigur esaki lo ta otro mensahe pa un i tur.


text:
ORANJESTAD – Na EPB tin 33 hoben cu no por a cuminsa scol ainda pa cual ta lamenta esaki. 21 di e hobennan aki ta cay bou di EPB Oranjestad y 12 ta cay bou di EPB San Nicolas. Ora cu como e Minister noboencarga cu enseñansa Endy Croes a haci pregunta di e situacion, a ricibi informacion cu tin un norma pa locual ta trata oranan extra (over uren). E norma ta encera cu maestronan no por pasa 4% na ora extra. Teniendo nacuenta cu pareu cu e norma aki tin e ley di ‘leerplicht’, mesora Minister Croes a haci e peticion pa inspectiecomunica cu EPB pa por yega na un solucion.
E conseho cu a ricibi di inspectie ta positivo pa nan por habridos klas mas. Sinembargo eorey lo bay surpasa e norm y e Minister encarga lo tin cu tuma un decision al respecto esaki. A base di calculacionnan preliminario si habri e dos klasnan e norma lo cambia pa algo bou di 6%.
‘Mirando e importancia di e situacion, leerplicht y e vision pa percura pa brinda estudio di calidad pa tur nos muchanan, nosa pidi pa mira internamente den nos propio presupuesto con por aloca extra placa pa esaki,’ Minister Croes a bisa.
Concluyendo Minister Croes a bisa cu e situacion ta bayendoriba e bon caminda y e siman aki lo concretisa e solucion pa e problema aki y habri e dos klasnan. ‘E ta nos deber pa percuracu e muchanan aki haya scol y cuminsa scol. Ta premira cu pa otro siman lo tin e solucion pa e hobennan aki por cuminsanan scol.’


text:
SER na Corsou ta hisa bandera colorido di SDG’s
Conseho Social Economico (SER) a hisa e bandera colorido di e Ophetivonan di Desaroyo Sostenibel (Sustainable Development Goals, SDG’s). Cu e accion di bandera...
Banco di cuminda na Den Haag ta kedando sin cuminda mirando cu mas persona...
(NLTimes) - Haaglanden Food Bank ta kedando sin cuminda. “Nos ta ricibiendo cada biaha menos y menos cuminda mientras mas y mas persona ta...
Tres captura pa Wardacosta y Defensa den Caribe
Centro di Operacion Maritimo (MOC) di Wardacosta Caribe Hulandes a alerta e barco patruyero tocante un boto sospechoso. Despues di e notificacion di MOC,...
Debate tocante presupuesto a keda para despues cu situacion a sali for di man
(NLTimes) - Henter e gabinete a sali for di un debate critico den Tweede Kamer despues cu lider di partido derechista, Forum voor Democratie...
Siman di Cultura combina cu Siman di Accion pa Metanan Sostenibel na Corsou
Gobierno di Corsou ta presenta Siman di Cultura 2022, carga cu actividadnan pa pueblo di Corsou por disfruta y siña mas di nos Cultura....
El Capo culpabel na importacion di un cargamento di casi 16 kilo di cocaina
Corte Comun di Histocoa a tuma dos decision importante unda cu a destrui decisionnan tuma door di Corte na 2019. Den apelacion di Ministerio...
Empleadonan di ABN AMRO pa prome biaha den decadas posiblemente lo welga
(NLTimes) - Empleadonan di banco Hulandes ABN AMRO ta menasando cu nan prome manifestacion y welga den casi 35 aña. E 17,500 empleado di e...
Hulanda ta investiga efecto di sosten financiero pa islanan CAS
(CuraçaoChronicle) – Hulanda ta bay ehecuta investigacion riba e efectonan di sosten financiero pa Corsou, Aruba y Sint Maarten. Secretario di Estado pa Relacionnan...
Hunta di partido Bij1 ta retira a causa di fraude di eleccion y racismo
(NLTimes) - E hunta di e fraccion di Amsterdam di e partido pro-diversidad BIJ1 a retira. Tin racismo dentro di e partido, nan a...
Caribbean Shark Coalition ta organisa e prome tayer regional pa mehora ciencia y conservacion...
Caribbean Shark Coalition (CSC) ta organisa e prome tayer regional na St. Maarten cu a cuminsa dia 12 y ta termina dia 16 di...


text:
$ 14.25
Esaki ta e promé buki ku mi a skirbi. Tin hende a kai stimá riba dje. Tin hende ta les’é kada tres luna pa refreská nan memoria. Pa hopi hende, esaki tabata e promé buki ku nan a lesa, i a deskubri ku lesamentu no ta dje laf ei tòg. Lesa deskripshon mas abou!
Language: Papiamentu
185 página!
Description
Mi no ta gaña bo. Na chikí mi no tabata gusta lesa. Lesamentu di buki prinsipalmente tabata un kastigu pa mi. Lesamentu pa ami tabata similar na eksperensha un temblor ku magnitut 7 riba skala di richter. Algu hopi fèrfelu i iritante. Pero tur hende tabata bisa ku lesamentu ta importante.
Mas na grandi ora bida a kuminsá dal mi moketa ku skòp benta mi abou, m’a kuminsá buska solushon i konsuelo den tur loke mi por haña. E hendenan ku tabata tei rondó di mi sigur no por a yuda mi nada. Ora mi tabata tin emoshon i sintimentunan ku mi no ta komprondé, òf e echo ku mi ta sinti mi straño i diferente for di tur otro hende, ta via sierto buki i artíkulonan so mi por a haña splikashonnan pa mi mes ku por a trankilisá i pone mi aseptá mi mes. Pa drecha mi vokabulario i uso di idioma, no tin mihó práktika ku no ta lesamentu. Asina aki mi a deskubrí e plaser di lesamentu.
Pero mi no ta tuma bo na malu. Pasó tin un kantidat di material pa lesa ku ta di tal forma skibí ku nan no ta niun tiki plasentero pa lesa. Mas ku klaro, abo ku no a kustumá ku e lesamentu ta pèrdè konsentrashon fásilmente ora bo ta lesa. P’esei mi a kuminsá skibi pa trese un forma diferente den literatura i prinsipalmente literatura na Papiamentu.
‘Kibra Hacha’ ta un buki na Papiamentu ku ta simplemente otro for di tur otro buki. E eksperensha ku e buki aki ta brinda bo, den niun otro buki bo no ta hañ’é. Den e buki aki, bo ta haña un kantidat di informashon ku ta relevante pa abo, bo bida i bo relashonnan ku hendenan ku tin rondó di bo. E no ta un buki ku ta trata un tema so, sino diferente tema ku abo lo por ta kurioso pa sa mas di nan. Mi a skohe pa hasié di tal forma ku bo por lesa kada kapítulo apart riba nan kurpa, i e ta di tal forma skibí, ku bo ta sinti ku bo ta den un kòmbersashon íntimo ku e outor.
E buki ta asina variá ku bo no ta kansa di lesa. E tópikonan ta relevante na kosnan ku bo ta topa i pasa den dje den bida. Pasó no tin nada mas laf ku lesa un buki ku no tin nada relevante pa abo den dje.
Tópikonan ku ‘Kibra Hacha’ ta kontené ta relevante pa un i tur i ta basá di preguntanan ku ami ta hasi mi mes tur ora entre otro:
- Kiko t’e diferensha entre personanan introvèrt i èkstrovèrt?
- Kon e personalidat aki ta keda forma?
- Dikon personanan inteligente mayoria bia ta ketu i ta evitá drama den nan bida?
- Dikon usualmente hende muhé ta keda pordoná infidelidat i hende hòmber no?
- Kiko ta un di e motibunan ku hòmber ta keda kòrta orea maske ku e mes no ke?
- Kon un muhé por evitá ku su hòmber ta kòrta orea?
- Kua t’e motibu ku hopi dama ta kai pa e hòmber tipo ‘bad boy’ i ta laga e bon gai para pasó e muhé ta konsiderá e bon gai “djis un amigu” ?
- Dikon ta mas komun ku hende muhé ta eksperensiá problema ku konstipashon?
- Kiko presis ta kousa malesanan ku ta afektá hopi hende awendia manera Kanser i Alzheimer?
- Kuantu tipo di malesanan seksualmente transmití tin?
- Dikon hende muhé gusta sèks brutu?
Tur esaki i hopi pregunta mas ta pasa diariamente den mi kabes, i mi no ta laga nan keda solamente na pregunta. Mi ta buska kontesta riba nan. Si bo tambe ke sa e kontestanan ku mi a haña, buska bo ‘Kibra Hacha’ pa bo lesa.
Riba kada wikènt, bo por skohe un momentu trankil i lesa un buki ku maske tin temanan di seriedat aden tòg mi ta hinka un tiki sous di humor aden pa e lesamentu keda algu plasentero i na mes momentu bo ta siña algu ku hopi hende no sa!
Klek riba e link aki pa haña un ‘preview’ di e buki: Kibra Hacha preview pdf


text:
Tasa di kontagio ta mas haltu serka di personanan bou di 40 aña di kual mayoria ta hende muhé
PUNDA- Segun análisis konduktá pa tim di epidemiologia lokal, infekshon ku Covid-19 ta mas haltu bou di e grupo no bakuná òf no kompletamente bakuná. Ademas, gran mayoria di personanan hospitalisá na CMC no ta bakuná.
Análisis di e average pa siman di kontagio ta mustra ku for di komienso di e brote aktual na yüli e tasa di kontagio na mas haltu serka personanan bou di 40 aña. Ademas, por mira riba e gráfiko ilustrativo publiká pa Dr. Izzy Gerstenbluth ku mas hende muhé ta keda kontagiá kompará ku hende hòmber.
Si kompará e personanan ku tabata keda infektá na komienso di e brote aktual, por a mira ku esaki tabata prinsipalmente hóbennan te ku 25 aña. Análisis konduktá di último simannan a mustra ku mas ku anterior awor muchanan entre 0-12 aña tambe ta keda infektá ku e vírus di Covid-19. E gran mayoria ta keda e grupo entre 25 pa 60 aña, di kual e grupo entre 40 pa 64 aña ta esnan ku mas ta keda hospitalisá.
Si wak semanalmente e kasonan di infekshon, por mira ku gran mayoria ta personanan no bakuná. Análisis konduktá ta mustra ku alrededor di 25% di e kasonan di infekshon ku e variante Delta ta bou di personanan bakuná. Manera ya ta konosí, bakunashon no ta duna 100% protekshon kontra infekshon ni hospitalisashon. Sinembargo, bakunashon a prueba di ta protehá gran mayoria di poblashon kontra infekshon, hospitalisashon i morto kousá pa Covid-19. Ademas sifranan lokal ta mustra ku 97% di personanan hospitalisá no ta bakuná òf no ta kompletamente bakuná.
Ademas, Dr. Gerstenbluth a duna di konosé durante relato di dia ku entrante 30 di ougùstùs 2021 lo kanselá e “bubble” entre islanan di reino Hulandes debí na oumento drástiko di kasonan na Aruba i Sint Maarten.


text:
Diaranzon 24 di November 2021, durante un conferencia di prensa Minister Ursell Arends aelabora riba situacion di nos medio ambiente na Aruba. Te ainda no ta tur hende ta compronde e seriedad di e situacion di nos medio ambiente y e impacto cu esaki por tin pa nos Pais, nos hendenan y nos turismo.
Desde 2018 como politico sr. Arends ta bin ta señala cu nos RWZI- Bubaliplas ta un “timebomb”tanto pa nos hendenan como nos bishitantentenan.Ja den 2019 tin estudionan haci riba peticion di DNM, door di expertonan riba e tereno. E resultadonan aki ta compila den raportnan cuta indica cu e bida maritimo den awanan di Arubata aden ta den estadocritico y cue calidad di nos awanan di lama ta empeorando.
Tanto RWZI na Bubaliy e dump di Parkietenbos ta sigi causo impacto negativoden nos lama y ya caba a afecta nos coralnan cu awor tacubri solamente6% di suelo di lama envez di un nivel sano di 40%, cual ta e standard den nos regio.
Nos medio ambiente ta afecta directamente nos unico pilar economicoe ta di suma importancia pa actua rapidoy desde nos amor pa nos Pais. Akinan ta caminda cu sosten di sector priva y cuayudo di Hulandapor yega na fondonan cu ta necesario pa implementa solucionnan riba corto termino.
Minister a reuni cu varios stakeholders pa pone nan na altura di e situacion preocupante. Ta importante pa keda splica na comunidad e gravedad di e situacion y cu esaki tin su efectonan riba nos tur como habitante di Aruba.Esaki nota un situacion cu tin solucionnan facil y lo costa placa pa resolve, pero no obstantemester sigui cana e caminda pa salba nos naturalesa. E situacion di berdad ta alarmante pero actuando rapido nos por salba nos Pais di consequencianan grave pa comunidad y turismo.
Di mesun forma y cu mesun urgencia tin atencion pa e dump na Parkietenbos. Ningun hende ta desconoce tur e molester y impacto riba salud di e habitantenan di Parkietenbos. Banda di esey tambe tin impacto riba nos bida maritimo y nos awanan di lama. Den comunidad ta reina opinionan diferente riba e tema di incinerator como un posibel solucion pa e problema di desperdicio. Realidad ta cu pa awor aki esaki ta unsolucion factibel cu ya a demonstra di ta efectivo. Apesar di critica, e incineratora cuminsa desminui e molester di candela y huma. Pa comproba esaki tin prueba scientifico. Gobierno a inverti 400 mil florinden un machine cu actualmente DOW y DNM ta monitor y midi emisionnan di e incinerator. Di e forma aki ta sigura cue proceso nobo aki lo no afecta calidad di aire den vecindario.
Dor di pone debido atencion na RWZI y ParkietenbosMinister Arends kier mustra pueblo cu e salud di nos habitantenan y nos medio ambiente ta keda un prioridad p’e.: “tur hende cu tin Aruba na pecho mester ta conciente di e seriedad di e situacion como tambe su impacto riba nos calidad di bida. P’esey nos mester anda cu prudencia y enfoka riba e solucionnan pa salvaguardia nos baranca stima”.


text:
Nos compromiso ta pa sigui lucha pa logra e Felicidad cu tanto Betico Croes tawata anhela pa e pueblo di Aruba”
Manera tur aña, diabierna mainta 26 di november, a tuma luga na Santana na Santa Cruz, e acto conmemoracion cu oracion y ofrenda floral na e graf di nos Libertador Gilberto François ‘Betico’ Croes en conexion cu 35 aña di su fayecimento. Prome Minister Señora Evelyn Wever-Croes y famia di nos Libertador, mandatarionan di Gabinete Wever-Croes y Parlamentarionan hunto cu gran parti di e famia di e Partido cu señor Betico Croes a funda, tawata presente.
Prome Minister na e ocacion den nomber di Gobierno di Aruba, a gradici e famia di señor Betico Croes pa nan sacrificio cu a hiba nan pa comparti Betico cu e pueblo Arubano. Manera Betico a yega di expresa den loke hopi ta considera su discurso di despedida na Ser’iNoka, ‘Mi no ta un tata pa un hogar di homber y muhe y 4 yiu pero mi ta un tata pa henter pueblo di Aruba’.
“Awe, si mi haya e oportunidad y si Betico lo tawata na bida, mi kier bisa Betico danki pa tur e sacrificio y lucha. Danki pa duna nos Pais Aruba. E compromiso ta mas fuerte cu nunca pa sigui lucha pa mantene e pais aki, nos dushi Aruba pa logra e Felicidad cu tanto Betico Croes tawata anhela pa e pueblo di Aruba”, Prome Minister a duna di conoce.


text:
WILLEMSTAD — Djabièrnè 29 di Juli 2016 e tan sperá Torneo “Jurickson Profar” a start na Post 6
E Torneo aki ta wordu organisa pa Omni softball Team .
Omni Softball Team kier a gradesi tur e ekiponan Partisipante: pa nan Partisipashon den nan Prome Torneo.
En total tin 32 Ekipo partisipante ku ta kompeti den e kategoria nan di Soshal Femenino, Soshal Maskulino I Coed.
Den e weekend ku ta tras di lomba tabata tin un tremendo ambiente na Post 6. Hopi fanatiko di Softball a presensia e enkuentro nan.
Seguidamente resultado nan di un Tremendo weekend tras di Lomba
Resultado tres (3) enkuentro Djabierne 29 di Yuli 2016 :
Prome (1) enkuentro (Soshal Maskulino) entre e ekipo di Selikor I APC/Ictual/IT
APC/Ictual/It ta Gana Selikor ku score di 6-5
Apc/Ictual/It ku un total di : 11 Hit – 3 Error
Pitcher Ganado : Carlos Bethancourt
Miho na bate Stephen Winklaar 3-2 , Sherwin Nicia 3-2, Stephen Vinck 3-2
Selikor ku un total di : 9 Hit – 4 Error
Pitcher Perdedo : Treason Clementcia.
Miho na bate Regino Winklaar
Ruwel Matrona ku 1 Home Run
Di Dos (2) Enkuentro (Soshal Maskulino) entre The Drivers I Pipecon
The Drivers ta Gana Pipecon pa Default
Den e di Tres (3) Enkuentro (Soshal Maskulino) entre Mangusa I New Centrum Mahaai
E ekipo di Mangusa ta gana e ekipo di New Centrum Mahaai ku skor di 10 – 2
E ekikp di Mangusa ku un total di :13 Hit – 3 Error
Pitcher Ganado : Jose Almonte Paulino
Miho na bate a resulta di ta Brian Streden 3-2, Alex Provacia 3-2, Omar Jansen 3-2, Fabio Lira 3-2, Johnathan Correin 1-1, Jose Almonte Paulino 1-1
Omar Jansen ku 1 Home Run den Tereno
E ekipo di Centrum ku un total di : 5 Hit – 3 Error
Picher Perdedo : Melvin Muzo
Miho na bate ta Djurick Schotborg 2-1
Resultado Sinku (5) enkuentro Djasabra 30 di Juli 2016
Prome (1) enkuentro(Soshal Maskulino) entre e ekipo di ADC v.s. The Drivers
E ekipo di ADC ta gana The Drivers ku skor di 9 – 3
ADC ku un total di : 13 Hit – 2 Error
Pitcher Ganado : Gillard Yziek
Miho na bate a resulta di ta Gillard Yziek 2-2
The Drivers ku un total di : 7 Hit – 4 Error
Picher Perdedo : Eluterio Sprot
Miho na bate ta Anthoney Dongen 2-1, Eluterio Sprot 2-1, Heny Statie 2-1
Di Dos(2) Enkeuntro (Soshal Maskulino) entre Duane i Mc. Donalds
E ekipo di Duane ta gana Mc. Donalds skor di 4 – 3
Duane ku un total di : 7 Hit – 4 Error
Pitcher Ganado : Felipe Panneflek
Miho bate a resulta di ta Raymond Martes 3-2
Raymond Martes ku 1 Home Run
Mc Donalds ku un Total di : 9 Hit – 2 Error
Pitcher Perdedo Radjin Polonia
Miho na bate Albertico Hart 4-2, Radjin Polonia 4 – 2
Di Tres (3 ) enkuentro (Soshal Maskulino) entre Pipecon I Sunscape
Pipecon ta gana Sunscape Pa Default
Di Kuater (4) Enkuentro (Soshal Femenino) entre GBST I BESC
E Ekipo di BESC ta gana e ekipo di GBST ku skor di 8 – 4
BESC ku un total di : 8 Hit – 3 Error
Pitcher Ganado : Windelin Lindenberg
Miho bate a resulta di ta Chudella Borgschot 2-1
GBST ku un total di : 7 Hit – 3 Error
Pitcher Perdedo : Marilla Lake
Miho na bate Dulcela Petronilia 1-1, Marille Lake 3–2
Di Sinku (5) Enkuentro (Coed) entre Sambiel I EWT
E ekipo Sambiel ta gana e ekipo di EWT ku score di 9 – 4
Sambiel ku un total di :13 Hit – 2 Error
Pitcher Ganado Jurensley Matia
Miho na bate a resulta di ta Angelina Elsbeth 3-2, Eduart Elisa 3-2, Dirk van Vliet 3-2
EWT ku un total di : 7 Hit – 5 Error
Picher perdedo Judrick Martha
Miho na bate Sendrick Martha 3-2 , Judrick Martha 3-2
Sendrick Martha ku 1 Home Run
Resultado Seis (6) enkuentro Djadumingu 31 di Juli 2016
Prome (1) enkuentro (Soshal Maskulino) entre e ekipo di Wenman I Licores Maduro
E Ekipo di Wenman ta gana ekipo di Licores Maduro ku score di 9 – 3
Wenman ku un total di : 10 Hit – 3 Error
Pitcher Ganado Jozef Baptist
Miho na bate a resulta di ta Rigmar Doran di 2—2
Rigmar Doran ku 1 Home Run
Licores Maduro ku un total di 5 Hit – 4 Error
Picher perdedo David Figaroa
Miho na bate Jouraime Josefa 3-2
Jouraime Josefa ku 1 Home Run
Dos (2) Enkuentro(Soshal Maskulino) entre e ekipo Black Sox I Socis
E Ekipo di Black Sox ta gana e Ekipo di Socis ku skor di 6 – 3
Black Sox ku un total : di 11 Hit I 3 Error.
Pitcher Ganador : Durdley Griejaloe
Miho na bate a resulta di ta Hayberth Fullinck 3-2, Cesarles Casiana 3-2,
Ludcianne Griealjoe 3-2
Socis ku un total di : 9 Hit – 1 Error
Picher perdedo Albert Thomasia
Miho na bate Giovanni Bito 3-3
Di Tres (3) enkuentro (Soshal Maskulino) entre e ekipo di The I Renaissance
E Ekipo di The Trader ta gana e ekipo di Renaissance ku score di 11 – 7
The Trader ku un total di : 14 Hit – 5 Error
Pitcher Ganado Quenten Asjes
Miho na bate a resulta di ta Harry Loa-a-Njoe 3-2, Quenten Asjes 3-2, Ulrich Fanijt 3-2
Quenten Asjes ku 1 Home Run
E Ekipo di Renaissance ku 9 Hit – 4 Error
Picher perdedo : Ifterio Hooi
Miho na bate Ifterio Hooi 3-2, Rashid Bodak 3-2,
Efterio Hooi ku 1 Home Run.
Di Kuater (4) enkuentro (Soshal Maskulino) entre e ekipo di MCB I SVB
E Ekipo di MCB ta knock out e ekipo Ekipo di SVB ku score di 16 – 5
MCB ku un total di :14 Hit – 2 Error
Pitcher Ganado : Robert Silberie
Miho na bate a resulta di ta Aldair Daal 3-3, Zaino Everett 3-3
Aldair Daal, Zaino Everett, I Anwar Franken tur tres ku 1 Home Run
E Ekipo di SVB ku un total di : 10 Hit – 5 Error
Picher perdedo Gilford Schmidt
Miho na bate Gilmar Velder 3-3, Airic Damoen 3-3
Di Sinku (5) enkuentro (Soshal Maskulino) entre e ekipo di Soab I Coca Cola
E Ekipo di Soab a knock-out e Ekipo di Coca Cola ku score di 18 – 3
Soab ku un total di 16 Hit – 5 Error
Pitcher Ganado Sjanford Richardson
Miho na bate a resulta di ta Marshendly Helmijr 4-4, Sigmund St. Jago 3-3
E Ekipo di Coca Cola ku un total di 1 Hit – 5 Error
Picher perdedo Chelo Martis
Miho na bate Ramses Meulens 2-1
Di Seis (6) enkuentro (Coed) entre e ekipo di Sambil I Duane
E Ekipo di Sambil a knock-out e Ekipo di Duane ku score di 16 – 0
Sambil ku un total di : 13 Hit – 1 Error
Pitcher Ganado Carlos Borges
Miho na bate a resulta di ta Angelina Elsbeth 3-3, Thierry Goeloe 2-2
E Ekipo di Duane ku un total di : 2 Hit – 7 Error
Picher perdedo Myroneal Parris
Miho na bate Michelina Heyliger 1-1
Fanatiko nan di Softball boso ta keda kordialmente invita pa bin disfruta di e Dushi ambiente na Post 6 , e Torneo di Omni Softball Team 2016 lot a karga ku enkuentro nan di Softball, Bar I Kushina ta Super Bon Surti,


text:
ORANJESTAD – Durante 3 dia, varios profesional, cu ta traha den veld social y enseñansa, a atende e Seminario titula ‘Project Broken 2018’. E seminario aki tabatin como meta pa trece e oradornan internacional premia di prome categoria, como tambe otro orador di region. Di e forma aki nan ta comparti nan conocemento y contribui na e meta urgente, pa conecta esunnan cu ta tuma decision, y e actornan relevante pa adresa abuso y violencia contra nos muchanan den nos comunidad. Parlamentario Sue-Ann Ras (MEP) tabata invita y a presencia e evento importante aki recientemente.
VULNERABEL
Durante varios di e presentacionnan di e oradornan internacional, por conclui cu e mucha ta keda esun di mas vulnerabel y perhudica den cualkier tipo di abuso y violencia. “Nos cultura mes ta un reto cu e topico aki, mirando cu nos tin cu educa nos muchanan hopi mas dirigi y structura riba e forma- y ehempelnan kico ta abuso y con nan por sali for di e situacion fastioso ey, specialmente ora ta trata di un hende di su circulo di confiansa”, Ras a cuminsa na bisa. Segun e oradornan, hopi biaha un mucha no sa kico no ta bon of con pa expresa kico a pasa.
MARVAL
Ras ta splica cu sra. Lily Marval recientemente a publica un articulo tocante su investigacion cu el a haci, unda ta indica cu 1 di cada 3 hende muhe na Aruba a sufri di abuso emocional of psicologico. “E efecto cu esaki tin riba un persona ta hopi mas grandi cu nos ta imagina y ta keda un marca pa semper p’e ser femenino si e no haya ayudo y/of tratamento”, Ras a sigui bisa. Pero loke sigur ta haci e asunto di abuso y violencia domestico mas preocupante y alarmante, ta cu 1 di cada 4 hende muhe na Aruba a experiencia un of mas forma di violencia domestico. “E pregunta cardinal lo ta: Cuanto di e casonan aki tabata den presencia di mucha?”, Ras ta puntra.
RETO
Otro reto cu tambe nos tin segun Ras, ta raporta of no raporta, mirando cu tin hopi inseguridad y falta di conocemento tocante e asuntonan relaciona cu confidencialidad, kico por pasa despues, miedo, norma y balor cultural, sentimento di iritabilidad, reservacion pa comparti informacion.
‘SURVIVORS’
Interesante segun Ras, tabata e parti di investigacion, unda cu 1 di cada 3 mucha ta considera como ‘the survivors’. “Kiermen a pesar di a lanta den un ambito di abuso y violencia, toch nan a logra surpasa tur obstaculo y ta exitoso den nan bida”. E parlamentario ta mustra cu ta importante, pa enfatisa cu e factornan cu a hunga un rol cerca e muchanan aki tabata: un temperamento facil, habilidad di comunica y resolve problema, un imagen propio positivo y capaz di scoge of crea un ambiente adecuado. Ta increibel cu un mucha traumatisa, den varios ocasion nan mes ta logra sali for di e trauma. “Pero tin caso cu despues di tempo, e mucha cu a sali di su mes di e trauma, ta pasa den un experiencia di bida, cu ta bolbe lanta e emocionnan di trauma cerca dje”.
LUGAR PELIGROSO
“No ta pornada cu e cientifico Albert Einstein a bisa cu ‘Mundo ta un luga peligroso, no door di esunnan cu ta haci malo, sino door di esunnan cu ta wak y no ta haci nada’”, Ras a sigui bisa. “P’esey mes nos ta trahando incansabel riba diferente aspecto legal y con pa implementa e aspecto legal aki na e miho manera posibel, unda cu nos tur tin obligacion, pa protega nos muchanan di tur forma di violencia y abuso”. E parti moral segun Ras, ta hunga un rol enorme y ningun tipo di violencia contra mucha ta hustificabel y tur por ta preventivo. “Na momento cu un criatura su bida inicia, e funcion primordial di e mayornan ta pa protega, cria y educa su yiunan”, e parlamentario a finalisa bisando.


text:
NOTISIA.
BONEIRU.
Awe marduga den kareda di 5:15 am un robo a tuma luga na e edifisio di chippie Bonaire situa na kaya Caracas.
Entre 2 pa 3 malechor a bati e glas di bentana ku baranka pa a kibra esaki y bai paden.
Ora nan a drenta paden nan a bai na e vitrina ku tin basta selular den dje y tambe tablet, a kibra esaki tambe pa piki alrededor di 20 telefon selular bai kune for di iphone,S5,S6 y Note.
Tin alarma pero te ora security a yega ya e tipo nan a hala kita for di e sitio.
Recherche y e departamento tekniko tambe a presenta pa realisa nan investigashon.
Basta danjo material a keda tras den e edifisio.
Djaluna 23 di Jan 2017 UTS CHIPPIE lo ta sera pa regla tur kos bek manera mester ta.
FUENTE: AIMED AYUBI.


text:
Estados Unidos: Sledgehammer Games y Activision lo lansa nan di 14 wega di e serie di Call of Duty, cual lo ta basa riba segunda guerra mundia, bayendo back na e raiznan di antes.
Den e wega di e serie aki no lo tin e science fiction manera e ultimo wega nan anterior cu a sali. Basa riba Segunda Guerra mundial, lo ta bay tin den e wega aki hopi ubicacion unico manera D-Day y varios otro batayanan cu a hunga un rol den segunda guerra mundial den Europa.
Call of Duty WW2 lo enfoca riba e accionnan di un grupo di 1944 te cu 1945, tambe lo inclui poco evento di 1940 te cu 1944. Esaki lo ta pa yuda e historia y asina establece e caracternan. E lo inicia den e conflicto na Europeo, for di e momento cu e forsanan alliado cuminsa crece durante e marcha pa Nazi Alemania.
Den e wega e hungandornan lo sigue e storia di Ronald “Red” Daniels, un persona cu a forma parti di e ehercito mericano y su grupo legendario di e United States 1st Infantry.
Nan lo experiencia escenanan di e guera europeo, unda nan lo uni cu forsa alliado di e Gran Bretania y e Resistencia Frances. Hunto nan lo pasa via e beachnan di Normandy, pa despues libera Paris y ultimamente nan lo yega te Alemania. E wega lo cuminsa wordo bendi for di dia 3 di november 2017.
Poco prome cu e wega aki sali riba mercado, lo ta possibel pa hunga un multiplayer beta version cu lo ta private beta pero lo tin cu pre order e wega pa asina haya chance pa hunga na e forma aki.
E Wega aki lo por wordo hunga riba Xbox, Playstation y Computer.


text:
Den e buletin aki: preis hürmentu di kas oumentando, kondishonnan general di WEB, kombersashon ku delegashon di ministerio pa Asuntonan Ekonómiko, komishon “kayanan di Boneiru” a dirihí karta na diputado Kroon, maneho di prèis relashoná ku preisnan di primera nesesidat, reunion di miembro.
Solamente un parti di loke Unkobon ta hasi ta bin den publisidat. Trai kòrtina ta logrando muchu mas. Den e buletin ekstenso aki bo por tuma nota di esaki.
Preis pa hürmentu di kas oumentando
Preis pa hür un kas ta subiendo drástikamente. Mester bin un paro den esaki. Riba e website https://www.huurcommissiebonaire.com/pap/ tin un sistema kon kalkulá e prèis máksimo di hür di bo kas. Si e resultado ta bou di $750,00 pa luna i bo ta pagando mas ku esaki, “huurcommissie” por redusí esaki.
For di 1 aprel 2021 e lei nobo pa protekshon di hür na Boneiru ta na vigor. Despues di un tardanza na e ministerio di BZK e ‘huurcommissie” di Boneiru a inisiá nan trabou den luna di desember 2021. “Huurcommissie” a informá Unkobon ku diariamente nan ta risibí 10 pa 20 yamada telefóniko, whatsapp òf e-mail ku diferente tipo di pregunta i keho di siudadano ku tin problema ku hürdó pero tambe di problema ku hürdó tin ku esun ku ta hür. E sekretario di e komishon ta trata di intermediá promé ku e problema eskalá. Den hopi okashon e partidanan no ta deseá intermediashon. Nan kier pa “huurcommissie” tene un oudiensia i yega na un desishon. For di 23 di desember a tene 5 oudiensia promedio pa luna.
Kondishonnan General di WEB
E kondishonnan general di WEB ta sumamente desfaborabel pa e konsumidó. For di 2016 Unkobon ta luchando pa un kambio den e kondishonnan aki. E kambionan fundamental tabata eksihí hopi pasenshi i perseveransia di parti di Unkobon. Aktualmente tin un konsepto kla den kual WEB a prosesá kasi tur e deseonan di Unkobon. Den luna di mei próksimo WEB, i Unkobon lo reuní. Den e reunion aki ACM (Autoriteit Consument & Markt) tambe lo duna su aportashon. Unkobon ta spera ku e vershon definitivo lo no tarda pa wòrdu publiká.
Kombersashon ku un delegashon di e ministerio pa Asuntonan Ekonómiko
Gobiernu di Hulanda kier hasi e regulashon pa e islanan BES ekivalente ku esun di Hulanda.
Dia 4 di aprel último Unkobon ta tin un reunion fruktífero ku dos funshonario di e ministerio pa Asuntonan Ekonómiko. A keda palabrá ku nan lo bai tuma e inisiativa pa lanta un “project bureau” ku lo mester bai solushoná e opstákulonan relashoná ku entrega di pòst aki na Boneiru. E siguiente puntonan tambe tabata tópiko di e kombersashon: igualisá protekshson di konsumidonan di Boneiru ku esun di Hulanda, mantené e mesun number ora kambia di “telecom-provider”, periodo balides limitá di karchinan di telefon “pre-paid”, obligá partisipashon di e sektornan di telecom i energia den e komishon di disputa, falta di un bentana hurídiko na alkanse di un i tur, falta di reglamentu di supsidio riba kompra di panel solar i outo elektróniko manera esaki ta pa e habitantenan di Hulanda.
Komishon kayanan di Boneiru
Insentivá pa e publisidat di Unkobon relashoná ku kondishon deplorabel di kayanan aki na Boneiru, trabou pa renobá i drecha e kayanan en kestion a kuminsá formalmente den e di dos parti di 2021. Pero ainda nos ta leu di yega. Si e trabounan kontinuá na e tèmpo aktual, Unkobon ta premirá ku lo dura desenas di aña promé ku e kayanan asfaltá keda renobá. Seguridat den tráfiko durante e añanan ei lo ta na peliger. Pa e motibu ei Unkobon a dirihjí un karta na diputado Kroon ku e petishon pa reanudá e koperashon ku Unkobon mas lihé posibel. Unkobon no solamente kier papia tokante e planiashon pa futuru sino tambe tokante e durabilidat di e ret di kareteranan.
Maneho di prèis
Prèis di komestibel den supermerkadonan ta subiendo drástikamente. Aña pasá Unkobon a inisia delibershon ku OLB tokante medida pa yega na un makutu ku produktonan básiko pagabel. A dura un tiki pero awó tin riba mesa un método i un plan di akshon pa stipulá prèisnan máksimo pa e makutu básiko kual ta alkansabel pa e supermerkadonan. Pa evitá, manera a pasa na 2014, ku algun produkto básiko no ta optenibel mas na Boneiru, a skohe pa traha riba e base di sosten. A fula tera ku algun supermerkado. E resultado tabata positivo. Pronto lo deliberá ku e otro supermerkadonan.
Unkobon ta haña ku e proseso ta durando demasiado largu. Pero pa e proseso aki tambe Unkobon mester di pasenshi i perseveransia.
Reunion di Bondsraad
Bo ta deseá di asistí na e promé reunion di Bondraad pa loke ta trata 2022? Reservá e fecha 1 di yüni 2022. Ora: 18.45. Lugá: Hòfi Kultural, Kaya Skandelchi, Antriol.


text:
Pregunta i kontesta (FAQ)
Unda abo komo konsumidó por hasi reklamo?
Diferente instansha di gobiernu a kuminsá habri liña di keho kaminda nos komo konsumidó por hasi pregunta, pasa keho i tambe hasi denunsia di violashonnan di lei.
Bureau Telecommunicatie & Post
Bureau Telecommunicatie & Post a habri un liña di keho kaminda por bel pa problemanan ku Aqualectra i Curoil.
Tambe por yama e number aki pa problemanan ku telekomunikashon manera si den un área bo provider di telefon selular no tin alkanse. E number di telefon ta: 9222.
Ministerio di Desaroyo Ekonómiko
Ministerio di Desaroyo Ekonómiko, pronto lo bin ku un liña di keho kaminda por hasi reklamo tokante entre otro violashon di preisnan máksimo, violashon di lei di etiket i produktonan, manera produkto sin preis o preisnan ku ta varia na kaha i den reki.
Pero tambe pa ku a eksesonan di preis riba nos merkado lokal. Por lo pronto por pasa kehonan via mail pa kontrol.meo@gmail.com.
Ministerio di Salubridat Públiko
Ministerio di Salubridat Públiko, Medio Ambiente i Naturalesa su liña di keho pa tur loke ta konserní higiena, produktonan ku pasa fecha di vensementu, situashonnan a-higiéniko den restorant.
Por manda mail na gmn@curacao-gov.an of yama na number di telefon: 9345.
Fundashon pa konsumidó
Por tuma kontakto ku Fundashon pa konsumido pa kualkier keho riba produkto òf servisio ku bo a kumpra of trato inhustu ku bo a risibí komo konsumidó. Por hasi un keho via nos formulario di keho online of por pasa tambe na nos ofisina prinsipal.
Nos lo sigui informá nos konsumidónan tokante liñanan nobo di keho ku habri i tambe bringa pa mas liña di keho wordu habrí ya ku nos tin kaminda pa kana na momentu di un reklamo.
Korda ku semper por tuma kontakto ku Fundashon pa Konsumidó pa kualke pregunta o keho.
Dikon nos mester di lei pa protehá konsumidó?
Fundashon pa Konsumidó lo bai proponé pa gobiernu bini ku un Lei pa Protekshon di Konsumidó. Pakiko nos mester di esaki?
- Pa ta posibel pa kanselá un kontrakt despues di un periodo obligatorio di un òf dos aña kada luna na lugá di ta mará na un periodo largu atrobe.
- Pa obligá tur komersiante pa pone preis di servisionan manera gastunan ekstra di sms, telefon, komishon i provishon pa kumpra un produkto óf servisio.
- Pa bin ku un komishon independiente pa disidí ora abo tin un keho kontra di un komersiante i e no ta koperá.
- Pa tin un fondo di garantia pa ora nan dal bo outo sin bo sa ta ken, óf e kousante no ta sigurá, bo no keda ku debe i sin outo.
- Pa stop ku seramentu di awa pa debe di koriente i di telefon pa debe di internet.
- Pa por tin reglanan ku ta bisa denter di kuantu tempu un kompania mester reakshoná riba bo keho.
- Pa tur kompania di gobiernu ta obligá pa tin un sistema i liña di keho i tur aña mester publiká un rapórt tokante su maneho di keho.
- Pa pone ku un komersiante no por kambia su Kondishonnan General sin bo permit.
- Pa obligá tur banko pa informábo, di adelantá i na manera kla, kuantu sen e ta kobra pa un transferensha (mensual), uso di bankomátiko, uso di credit card, i na interes riba bo fiansa.
- Pa garantia riba tur loke nos kumpra ta ankra den lei.
Kiko si bo aparato elektróniko mester daña despues di e período di garantia?
Ta bon pa tene na kuenta ku na momentu ku un komersiante duna bo garantia pa di un òf tres luna, abo komo konsumidó konsiente tin ku puntra bo mes ta dikon e komersiante ta duna un garantia pa un período kòrtiku i ta kiko e garantia aki ta enserá.
Tuma na konsiderashon ku ta e período kòrtiku aki so e komersiante ta para tras di loke e ta bende. Pasombra si e sa ku ta kalidat e ta bende e lo ta dispuesto pa duna abo komo konsumidó mas tempu di garantia.
Na momentu ku e artíkulo daña mayoria komersiante ta keda para riba e período di garantia ku nan ta duna.
Garantianan ku ta limitá bo derechinan ta kontra di lei
Den kuadro di e limitashon di e derechinan di konsumidó Fundashon pa Konsumidó na febrüari 2011 a entrega e gobiernu aktual e konsepto di lei pa introdukshon di un “small claim court” ku pa añanan kaba nos fundashon ta bogando p’e .
Un “small claim court” ta un sistema legal fásil sin muchu komplikashon ku lo yuda e konsumidó ora ta trata di disputanan ku un komersiante riba sumanan chikí. Paso aktualmente pa bo prosedé un kaso legal ta hopi karu. E proseso ta tuma hopi tempu i ta bini ku tur sorto di rísiko. Gastunan di e prosedura legal ku bo mester paga pa hiba e kaso korte ta hopi haltu i kisas mas haltu ku e suma ku lo bo ke bai korte p’e.
Paga pa garantia èkstra ta nesesario?
Garantia di fábrika kombiná ku garantia ekstra por resultá bo hopi kostoso siendo ku e tipo di garantia aki no ta ofresé hopi mas ku loke lei ta stipulá.
Garantia di fábrika ta algu totalmente otro for di garantia legal. Komo konsumidó bo a sera un akuerdo ku e bendedó (e pakus) i no ku e fabrikante.
Si bo haña garantia di fábrika esei ta los i separá for di e garantia legal di e bendedó. E ora ei abo por eksigí garantia di tantu e bendedó komo di e fabrikante di e produkto, a base di nos Kódigo Sivil.
Korda si, ku mayoria fabrikante ta duna e konsumidó ménos derechi ku e tin a base di lei.
Si e komersiante bisa e konsumidó pa tuma kontakto ku e fabrikante esaki no ta korekto: e bendedó ta i ta keda, komo e persona ku a sera e akuerdo ku e konsumidó, responsabel i e persona ku bo mester prosedé kontra dje.
E último añanan ta un kustumber ku e bendedó na ora di kompra di un produkto elektróniko ta bende e konsumidó garantia adishonal. E garantia adishonal aki ta un produkto komersial di e industria.
E konsumidó ta haña e garantia di fábrika (hopi bia un of dos bia) grátis na ora di kumpra e produkto i semper tin e garantia di e bendedó (asina ku e produkto tin diskonformidat, asta despues ku e tempu di e garantia di fábrika pasa e konsumidó tin derechi pa drecha of kambia e produkto).
Pakiko e ora ei nos mester kumpra e garantia adishonal? E konsumidó ta haña mas derechi di loke e tin a base di e garantia di fábrika i e garantia legal?
Ta p’esei wak bon kiko ekstra e garantia adishonal tin di ofresé, sino bo por ta paga pa bo derechinan legal na lugá di e garantia adishonal.
E bentaha di garantia adishonal ta si ku ora tin un defekto na e produkto den e periodo ku bo a kumpra e garantia adishonal, komersiante i fabrikante no tin problema pa trata di drecha i hasi kambio.
Abo lo tin ménos mal komprendementu.
Ki ora bo ta paga ku bo credit card?
Un credit card ta un forma universal pa paga. Pero tambe e ta un manera di fia.
Na promé lugá bo tin ku paga un abono pa ta miembro tur afia (membership fee).
Esaki ta varia entre 36 i 105 doler merikano dependiendo di e tipo di credit card.
Tambe bo tin ku tene kuenta ku si bo ta bai hasi uso di e posibilidat pa paga poko poko, bota paga un interes di entre 12 pa 18% riba e saldo habrí di bo credit card pa afia.
Hopi biaha bo ta pensa ku no ta importá kon bo ta paga: kesh, ku debet of credit card. Pero no ta tur biaha esaki ta kuadra pasombra tin diferensha entre e diferente maneranan di paga. I esaki por tin influensha riba bo situashon finansiero.
Ora bo bai hasi kompra ta importante pa sa kon bota paga i ki tipo di manera di paga bo ta usa. Paso esaki tin efekto riba bo gastunan di tur dia.
Un bon manera pa paga ora bota bai kome, ta pin of kesh . Esaki tambe ta bon ora ta hasi kompra pa kosnan chikí i tambe e ta un manera pa no kumpra kosnan ku no tin mester.
Ki ora bo ta usa un credit card?
Bo por hasi mayoria di pago ku bo karchi di banko di bo kuenta koriente of spar (debit card) na kasi tur pakus i otro establesimentu.
Bo por paga via di e mashin di pin sin ningun gastu adishonal.
Tòg tin okashon den kua ta mas fásil pa hasi uso di un credit card:
- Paga den eksterior. Na mayoria pais ta aseptá un credit card komo forma di pago, tantu den euro komo na doler merikano.
- Paga ku credit card ta evitá ku bo ta kana ku hopi sen kesh i plaka ekstranhero.
- Hür outo o reservá kamber di hotel; den ámbos kaso ta mas fásil usa bo credit card komo borg na lugá di paga ku sen kesh. Ademas no tin gastu inkluí pa hasi esaki.
- Hasi kompra via di Internet; riba hopi wepsait ta credit card ta e úniko manera di pago ku ta wordu akseptá.
- Kompra na un balor grandi; paga ku credit card ta kumbiniente ora di hasi un kompra di balor grandi. Bo no tin mester di kana ku hopi sen kesh na man i hopi biaha bo transakshon ta sigurá. Tene kuenta si ku esaki ta konsehabel solamente na momento ku bo tin e sen di spar i bo ta bai paga e montante ku bo a usa di e credit card den un bia na fin di luna. Tambe ta eksistí e posibilidat di transferí plaka riba e kuenta di bo credit card pa kubri bo kompra.
Tur hende mester por usa nan credit card de bes en kuando. Esaki ta bon paso asina e persona por konstruí un bon imágen finansiero. Bo mester anda sabí ku bo credit card paso bo ta kumpra aworakí pa paga despues. Paga un montante di sen tur luna por, pero si bota paga montantenan chikí ku credit card lo bo por akumulá un debe grandi lihé.
Kiko mi mester tene kuenta kuné ora di hasi un fiansa?
- Tuma un fiansa ku ta pas ku bo presupuesto. Un fiansa ta algu ku bo mester por paga bèk. Lo bo por paga bo fiansa i interes tur luna durante e hinter e periodo? Pa kontestá e pregunta lo bo tin di traha un presupuesto. Esaki ta un lista di loke tur luna bo tin na entrada i gastu. Si e presupuesto ta mustra ku bo no ta sobra sen pa paga e fiansa, ta probabel ku no ta konsehabel pa hasi un fiansa.
- Buska oferta serka mas ku un banko. Semper ta bon pa kompará ofertanan di diferente banko. Lesa e kondishonnan di fiansa bon. Eksihí esaki i bai kas les’é den trankilidat ya bo ta komprondé kiko bota marando bo mes na dje.
- Evitá problema ku pagamentu Si bo por paga bo fiansa, semper hasié. No kai atras riba bo pagonan di tur luna. Mas grandi e debe, mas difísil ta pa sali for di dje.
- Kiko e interes ta? Averiguá ki sorto di interes bo tin riba bo fiansa. E ta wordu kontá pa dia, luna, aña? E ta un interes fiho o variabel? Ta importante pa sa pa bo no hafía bo ku sorpresa ora diripiente interes ta subi ku konsekuensha ku bo gastunan pa luna tambe ta subi.
- Puntra ku si tin but na momentu ku bo paga bo debe adelantá.
- Si ta posibel pidi pa e tipo di fiansa ku ta pas mas ku bo nesesidat i estilo di bida.
Kiko hasi ora surgi problema durante bo biahe?
- Reklamá mas pronto posibel serka e agensia kaminda bo a kumpra bo pasashi.
- Warda tur resibu bon pa den kaso bo mester hasi un keho.
NOTA: Den kaso ku bo perde bo maleta of otro pertenensianan, hasi keho mesora na polis di e pais ku bo ta bishitando i warda kopia di e verbal aki.
- Averiguá kiko ta bo derechi i obligashonan legal tokante bo akuerdo di biahe.
Pakiko sera un seguro di biahe?
- Si bo perde algu durante bo biahe, seguro ta kubri’é.
- Seguro ta kubri kuater parti:
- maleta
- gastunan médiko
- aksidente
- gastunan inesperá na momentu ku bo mester keda mas largu ku bo a antisipá na e pais ku bo ta bishitando.
Kiko hasi ora ta “claim”?
- Mester paga “eigen risico” di± ANG. 150,-
- Sòru pa bo tin kopia di e denunsia ku bo a hasi na polis di e pais ku bo tabata bishitando na momentu ku bo a perde un pertenensia.
- Bo mester tin prueba ku e artíkulonan tabata den bo poder.
Kiko hasi ora tin problema ku un produkto ku bo a kumpra?
- Reklamá mesora serka e komersiante. Yama telefón of pasa personalmente ku e produkto huntu ku bo resibu.
- Komo konsumidó bo tin derecho riba:
- entrega di e piesa ku falta
- reparashon di e produkto
- kambio di e produkto
- si e komersiante no por entregá un produkto igual bo tin derecho riba bo sèn bek. Bo no ta obligá na tuma un “tegoedbon”.
- Na ora di reparashon no laga bo resibu original nunka patras. Pidi e komersiante saka un kopia, óf bo mes saka un kopia.
- Hasi un apelashon riba bo garantia. Si e komersiante no por drecha e produkto, bo tin derecho riba un nobo. Si akaso e komersiante no por duna bo un otro produkto igual, bo tin derecho riba bo sèn bèk.
- Si partidonan no por yega na un akuerdo, por pidi asistensia na Fundashon pa Konsumidó.
Kiko hasi ora tin problema ku un servisio ku bo a tuma serka un kompania?
- Reklamá mesora serka e kompania dunadó di e servisio. Yama telefón óf pasa personalmente ku e kontrakt.
- Si e trabou no a ser entregá den e tempu stipulá por palabrá un otro un fecha pa entregá. Si esey no ta posibel, laga un tersera persona kaba e trabou. Ta p’esey paga e kompania solamente pa e trabou ku ela hasi.
- Si bo a sufri daño, paso e trabou no a wórdu entregá na tempu, bo por pidi daño di perhuisio.
- Si partidonan no por yega na un akuerdo, por pidi asistensia na Fundashon pa Konsumidó.


text:
ORANJESTAD: Dialuna atardi Minister Endy Croes tabatapresente den e VIP Room na aeropuerto internacional Reina Beatrix pa yama bonbini na nos Seleccion Nacional Girls U15. Famia, amigo y conocinan tabata en espera di yegada di nos atletanan. Sigur tabata reina un ambiente ameno yena cu alegria y emocion. Nos Seleccion Nacional Girls U 15 a lograconkista e titulo di subcampeon den e 2022 CONCACAF Girls Under 15 Championship cu a tuma luga na Tampa, Florida. E mandatario di Deporte a hiba palabra na e ocasionspecial aki na unda e la felicita e futbolistanan como tambe e entrenandonan cu a dedica asina hopi pa hiba e ekipo na egran logro aki. Minister Endy Croes a sigui bisa cu Aruba tabata den e gara di weganan y a biba caba un di e momentonan aki cu boso.
Pa finalisa e mandatario a felicita nan den nomber di Minister President sra. Evelyn Wever- Croes como tambe den nomberdi Gobierno y Aruba henter. Nos ta hopi orguyoso di boso. Masha danki pa laga Aruba su nomber briyainternacionalmente.


text:
ORANJESTAD – E Request for Expression of Interest (EOI) ta pa construccion di un parke di biento na Rincon y pa suministro di energia di biento “Power Purchase Agreement /PPA” na Aruba.
Utilities Aruba NV ta accionista di Water-en Energiebedrijf Aruba N.V. (WEB), cu ta responsabel pa generacion di energia y produccion di awa na Aruba, y ELMAR, responsabel pa distribucion di coriente.
OBHETIVONAN
Aruba tin como meta pa logra e nivel di zero pa cu e emision di Greenhouse Gas (GHG) pa aña 2050 y asina cumpli cu e acuerdo ‘Paris Agreement’. Pues, e meta ta pa depende mas riba energia renobabel como e fuente principal di energia den tur area/sector.
Utilities Aruba ta invita desaroyadornan experiencia y cualifica pa expresa nan interes y demostra nan capacidad na:
- Diseña, construi, instala, posee, opera y mantene e ‘Parke di Biento’ (Wind Farm), instala na e area designa na Aruba.
- Realisa benta y compra di energia na Utilities Aruba Group, durante un periodo di suministro te cu 15 aña.
REGISTRACION PA PARTICIPA Y PROCESO
Pa mas informacion di con pa participa den e proceso EOI, por fabor bishita www.utilitiesarubanv.com/main/future-challenges.
Notaris NewLeaf Aruba lo ta encarga pa registra tur participante.
Fecha y orario final pa entrega propuestanan lo ta dia 1 di october 2022, 8or di mainta


text:
Preguntanan frekuente
Sinta sentensia di prisòn den otro pais
Bo ke sinta bo kastigu den un otro prisòn den Reino Ulandes? Bai e siguiente link i lesa na kua kondishon bo tin ku kumpli pa bin na remarke pa esaki: http://wetten.overheid.nl/BWBR0035271/2014-07-03(externe link)
Si bo ta será den un prisòn na Kòrsou, Sint Maarten, Boneiru, Saba òf Sint Eustatius ? Mail e ora ei bo petishon pa parket.pg@omcarib.org Tene na kuenta ku bo petishon mester kumpli ku e siguiente eksigensianan:
- E petishon mester ta firmá pa esun ku ta hasi e petishon,
- Kòrda ku e fecha mester ta riba e petishon,
- Kòrda menshoná nòmber di prisòn i adrès den e petishon,
- Menshoná den kua pais bo ke sinta sobrá di bo kastigu,
- Menshoná motibu ku bo ke traslado pa otro prisòn,
- Pa honra bo petishon bo mester sinta por lo ménos 6 luna ainda di bo kastigu,
Pèrkurá pa bo petishon ta konta tambe ku:
- Bo veredikto irevokabel
- Dokumentashon ku ta indiká ku bo ta registrá den e pais na unda b ke traslado
- Si bo ke sinta kastigu na Ulanda, e ora ei bo tin ku demonstrá ku ba biba 3 aña konsekutivo einan
Si bo tin mas pregunta, bo por akudí na un abogado
Belangrijke afkortingen binnen het OM Curacao
Wilt u ons beter leren kennen?
Dit zijn de belangrijke afkortingen die wij vaak binnen het Openbaar Ministerie gebruiken:
- WSrC (Wetboek van Strafrecht Curaçao)
- BES (Bonaire, Sint Eustatius en Saba)
- GEA (Gerecht in Eerste Aanleg)
- GemHof (Gemeenschappelijk Hof van Justitie)
- NFI (Nederlands Forensische Instituut)
- OM (Openbaar Ministerie)
- OPV (Oproepingsproces-verbaal)
- PG (Procureur-Generaal)
- AG (Advocaat-Generaal)
- HovJ (Hoofdofficier van Justitie)
- OvJ (Officier van Justitie)
- RC (Rechter-commissaris)
- RG (Relationeel Geweld)
- RHV (Rechtshulpverzoek)
- TOD (Technische Opsporingsdienst)
- WVV-C (Wegenverkeersverordening Curaçao)
- XTC (Ecstacy – straatnaam voor MDMA, synthetisch hallucinerend middel)
- TBS (terbeschikkingstelling)
- RAIO (Rechterlijke Ambtenaar in Opleinding)
- KMar (Koninklijke Marechaussee)
- HvB (Huis van Bewaring)
- GVO (Gerechterlijk Vooronderzoek)
- WIM (Wet Internationale Misdrijven)
- RC (Rechter Commissaris)
- AVAS (Afwezigheid van alle schuld)
- VI (Voorwaardelijke Invrijheidstelling)
- ET (Electronisch Toezicht oftewel enkelband)
Kiko OM ta hasi?
Kiko Ministerio Públiko ta hasi presis? Ministerio Públiko ta un organisashon ku den nòmber di Gobiernu ta enkargá ku mantenshon di órden penal. Tur lokual OM ta hasi, i tin mag di hasi, ta ser deskribí den Lèi di Estado di Ministerionan Públiko.
Por repartí e tarea prinsipal di OM den tres mas chikí: e rastreo di echonan kastigabel, e persekushon di echonan kastigabel i supervishon di e realisashon i e ehekushon di verediktonan.
Fiskal ta disidí si un sospechoso mester parse dilanti hues penal i tambe pa kua echonan kastigabel. Si e kaso bai hues den nòmber di Ministerio Públiko, e ora ei e sospechoso ta parse dilanti di e hues den promé instansha. Un sospechoso òf Ministerio Públiko por apelá si akaso e sospechoso òf OM no ta di akuerdo ku e veredikto di e hues den promé instansha.
Prokurador General, òf den su nòmber Abogado General ta representá Ministerio Públiko den apelashon. E Abogado General i e Prokurador General ta traha na parkèt di Prokurador General.
Dikon Fiskal ta bisti toga?
Huesnan, Fiskalnan, grefirnan i abogadonan tur ta bisti un toga pretu i un krag blanku den sala di korte durante di seshonnan di korte. Bistimentu di toga ta data, segun istoriadornan, di e periodo di emperador Napoleon ku a preskribí minusiosamente den su leinan i dekretonan, kon e ámtenarnan hudisial i abogadonan mester bisti.
E toga ta sirbi pa evitá distinshon den paña, símbolonan religioso i desendensia. Kada fiskal, hues i abogado ta bisti e toga, pa asina no faboresé ni perhudiká un parti den un proseso dor di e kalidat di e pañanan di e fiskal, hues òf abogado òf por ehèmpel e ekspreshon di kerensia dor di un di e personanan aki. Tur ta igual pa ku aparensia . No a skohe e kolónan blanku i pretu sin rason. Pretu ta e símbolo di rechaso di vanidat; e koló blanku di e krag ta para pa neutralidat.
Kiko ta un sepot of seponé?
Un sepot ta desishon di Ministerio Públiko pa no persiguí un echo kastigabel. A base di e asina yamá prinsipio di oportunidat (opportuniteitsbeginsel), Ministerio Públiko por, pa vários rason, disidí di no persiguí un sospechoso.
Hopi biaha ta skohe pa seponé un kaso ora ta konserní sierto delitonan mas chikí. Ta posibel tambe ku no tin sufisiente prueba ku ta buta ku ta sese e persekushon.
Tambe por otorgá un sepot bou di sierto kondishon. Asina ei ta spera di por wanta e outor for di komportashon similar den futuro. Den e kaso ei ta papia di un sepot kondishonal.
Si akaso un persona no ta di akuerdo ku un desishon di un sepot, e por disputá esaki. Na Kòrsou esei ta reglá den Artíkulo 15 di e Kódigo di Enhuisiamentu Penal di Antia Hulandes. Den e kaso aki, por entregá un keho na Korte di Hustisia Komun. Si Korte Komún deklará ku e keho ta hustifiká, Ministerio Públiko aun mester bai ofer pa persekushon.
Un sepot no mester ke men e final di un persekushon penal, es desir no ta un veredikto final di un hues. Ministerio Públiko aun por bai ofer pa persekushon, sigun asina leu ku enhuisiamentu penal ta atmisibel.
Kiko ta e tarea di un fiskal?
Un fiskal ta enkargá ku e rastreo i persekushon di echonan kastigabel. E ta dagfar sospechoso i ta fungi komo fiskal den sala di korte.
Na momento ku un echo kastigabel keda kometé, polis ta investigá esaki. E responsabilidat final di e rastreo sinembargo ta kai riba Ministerio Públiko i un Fiskal ku ta enkargá ku e kaso. Pa ku esei, e fiskal ta vigilá si e rastreo ta kana metikulosamente i segun lèi. Ora e kaso ta kla, Fiskal por skohe pa trese e kaso dilanti di hues. Ministerio Públiko ta sòru pa e sospechoso haña un dagfar. Un dagfar ta un karta den kual tin skibí di kiko ta sospechá e sospechoso.
Den sala di korte e Fiskal ta e demandante públiko. Esaki ta nifiká ku den nòmber di gobièrnu i ta pone e sospechoso den estado di akusashon. Den sala di korte e fiskal semper ta bistí den un toga pretu ku un krag blanku. E toga aki ta sirbi pa prevení distinshon den paña, símbolonan religioso i desendensia.
Durante di e seshon di korte, e fiskal ta konta pa kiko e persona mester a parse dilanti di hues. Despues e hues ta interogá e sospechoso tokante di e kaso. E fiskal tambe ta haña oportunidat pa hasi pregunta, meskos ku tambe e abogado di e sospechoso. Djei e fiskal ta tene su rekisitorio. Esaki ta un disertashon kaminda e ta bisa e hues kiko e ta haña di e kaso i kaminda ku e ta demandá un kastigu. Esei por ta un straf di sèn, un kondena di trabou òf un kastigu di prizòn. E fiskal por demandá ku un medida wòrdu imponé (por ehèmpel TBS). Por pasa tambe ku e fiskal, durante di e seshon, disidí di demandá apsolushon. Finalmente ta e hues ku ta disidí si e persona mester haña un kondena i si ta asina ki tipo di kondena ta duna.
Kiko un Abogado General ta hasi?
Abogado General en general tin tres tarea:
- Tratamentu di kasonan den apelashon
- Suministrá un kontribushon na e kalidat
- Suministrá un kontribushon na e polítika.
Den un estado di derecho, sospechosonan i Ministerio Públiko tin e derechi di trese un kaso dilanti di un hues mas haltu si nan no ta di akuerdo ku e promé veredikto. E Abogado General ta representá Ministerio Públiko den apelashon.
Den lèi penal kada bes mester, pa motibu di rekursonan limitá, tuma desishon, tin biaha desishonnan fèrfelu. Mester presentá e kasonan pertinente na e hues penal i mester resolvé e kaso di e manera korekto.
Pasobra en partikular den kasonan mas pisá mas bien ta bai den apelashon, e Abogado General tin un bon bista general ofer di e práktika penal di Ministerio Públiko. For di e posishon ei, e por suministrá un aporte na e eskoho di kua kaso mester presentá na e hues penal (e aporte na e polítika) i pa resolvé e kasonan ei di e manera korekto (un aporte na e kalidat).
Kiko ta e tarea di e Prokuardor General?
E Prokurador General (PG) di Kòrsou, Sint Maarten i e islanan BES ta responsabel pa e polítika i maneho di Ministerio Públiko. Esei, entre otro, ta enserá: sòru pa un organisashon efektivo i efisiente, kordinashon di prioridatnan den e persekushon, duna direktivanan interno pa asina tur Fiskal, den medida ku ta posibel, lo demandá e mesun kastigunan den kasonan komparabel.
Ademas di esei, Prokurador General ta duna konsehonan pa ku legislashon ku tin keber ku persekushon penal.
Presta huramentu òf promesa?
Ora ku Korte, Ministerio Públiko òf un abogado yama un persona komo testigu den un kaso, e persona aki mester huramentá òf primintí di bisa bèrdat. Esaki ta konta pa e intérprete i ekspertonan.
Si akaso un hende huramentá, e persona aki miéntras e ta hisa su dos dedenan dilanti di su man drechi, mester bisa e siguiente palabranan: “Dios Todopoderoso, Yudami”.
Ora ku presta e promesa, ta bisa e siguiente palabranan: “Mi ta primintí”. E ariba menshoná ta deskribí den Título X, Artíkulo 46 di e Kódigo di Enhuisiamentu Penal.
Grado di Kastigu den un kaso penal
Ministerio Públiko (OM) por, di akuerdo ku Artíkulo 1:11 di e Kódigo di Lèi Penal, demandá un kastigu den un kaso kontra di e sospechoso. Esaki por ta diferente tipo di kastigu. Ministerio Públiko tin e eskoho di un kastigu di prizòn (porloménos 1 dia, maksimalmente 30 añA of bida largu), un detenshon (porloménos 1 dia, maksimalmente 1 aña), un kastigu di trabou (den forma di trabou no pagá i/òf un kastigu di estudio), i un multa. Komo kastigu adishonal, Ministerio Públiko por demandá destitushon di sierto derechinan i konfiskashon di sèn i/òf otro biénes. Ministerio Públiko por skohe finalmente pa demandá un apsolushon. Alfin ta e hues ta esun ku ta disidí kua kastigu un sospechoso ta haña.
Medida di privashon di libertat
Kiko ta pasa ora un hende keda detené pa outoridat ? Polis por bai ku un persona warda di polis pa un durashon di 6 ora. Esaki yama “staande houden” i ta pa kontrolá dokumentashon, nòmber, fecha di nasementu, etc.
Despues un fiskal ousiliar, un funshonario haltu di polis, por tuma e desishon pa detené un persona pa 2 biaha 24 ora, esaki den kuadro di un investigashon. Promé ku e 2 biaha 24 ora vense e sospechoso tin ku ser presentá pa Ministerio Públiko dilanti un wes-komisario ku ta husga e detenshon miéntras ku un Fiskal ta disidí si e persona ta keda sera pa 8 dia mas pa e periodo di prolongashon di enkarselashon, esaki den kuadro di e investigashon.
Promé u e 8 dia vense mester presentá e persona atrobe dilanti un wes-komisario pa e periodo di kustodia pa 8 dia mas. Ku Hues komisario su aprobashon ta kontinuá 8 dia atrobe pa e periodo di prolongashon di kustodia.
Den kuadro di e investigashon por ta nesesario pa sigui tene un sospechoso sera pa 60 dia pa e periodo di detenshon. Un wes-komisario ta disidí riba esaki. E periodo por keda alargá ku 30 dia pa e periodo di prolongashon di detenshon. Si ta nesesario por alargá esaki atrobe ku 30 dia.
Despues di e periodo aki e kaso mester ta kla pa bai Korte na unda hues ta disidí si un persona tin ku keda sera mas largu konforme e demanda di un Fiskal di Ministerio Públiko.
Henter e proseso aki di 6 ora, 2 biaha 24 ora, 3 biaha 8 dia, 60 dia i 2 biaha 30 dia yama na Ulandes “vrijheidsbenemende dwangmiddelen
Kiko ta un fiskal ousiliar i kiko ta su funshon?
Un fiskal ousiliar ta un polis ku un rango haltu denter di kuerpo polisial ku un estudio spesial i ku kompetensianan spesial ku serka e rastreo i persekushon tin un posishon avansá di Ministerio Públiko (OM).
Pa loke ta toka kompetensianan, un fiskal ousiliar ta pará entre polis i e Fiskal.


text:
ORANJESTAD – Cu honda pena y dolor partido MEP a ricibi fin di siman e noticia di fayecimento di un gran baluarte Arubano, sr. Teodosio Ho King Lin, miho conoci como dokter Lin.
Dokter Lin a nace riba dia 14 april 1938 y pa decadanan largo a fungi como dokter di cas, specialmente den su districto di Noord. Un dokter cu hopi amor y dedicacion pa su trabao y cu a gana stimacion di henter pueblo.
Riba peticion di lider di MEP Betico Croes, na aña 1971 dokter Lin a aparece pa prome vez como candidato nr. 26 riba lista di nos partido. Asina pues e tabata co-fundador y baluarte di prome ora riba e prome lista cu MEP a participa na eleccion di 1971. Dokter Lin a para tras di e ideologia social democrata y semper a duna su consehonan valioso na e lidernan di MEP. Su lealtad incondicional a ser aprecia pa nos partido.
Partido MEP na varios ocasion a duna reconocemento na e gran Arubiano aki, ultimamente na februari 2021 na ocasion di 50 aña di fundacion di nos partido. Su dedicacion y fieldad na nos partido lo keda pa semper graba den nos curason.
MEP ta desea tur su yiunan y henter famia forsa cu e perdida grandi aki. Cu dokter Lin sosega na paz den brasa di nos Señor.


text:
Tag Archives: pensioenen
SVb Presente na Expo Promove Salud y Bienestar
Diasabra 24 di september ta dia di salud y bienestar. Nos di SVb ta invitabo pa topa cu nos na Expo Promove Salud y Bienestar. E Expo ta tuma luga na Centro Libertador Betico Croes, y ta habri di 10:00 AM pa 5:00 PM. Entrada ta gratis.
SVb bao Maneho di Ocupacion Minimo
Banco di Seguro Social di Aruba SVb ta participa cu en connexion cu prevencion di COVID 19/Coronavirus a adapta su servicio na publico entrante dialuna 16 di maart 2020. Tur nos departamentonan ta traha a base di ocupacion minimo. Unda cu ta posibel ta traha cu cita ademas nos ta sigui duna servicio via telefon… Mas Informacion
SVb y Ocupacion Minimo
Diamars merdia 2 april 2019 Departamento di Pensioenen ta cera
En conexion cu actividadnan interno departamento di Pensioenen di SVb ta cera riba diamars 2 di april entrante 12:00 PM. Departamento di Pensioenen ta atende clientenan cu ta ricibi un pensioen di SVb di AOV of di AWW. Departamento di Pensioenen ta situa na Vondellaan 21. Diaranson 3 di april departamento di Pensioenen ta habri… Mas Informacion


text:
Di 13 te ku 17 di sèptèmber 2022 e tim di Nationale ombudsman i Kinderombudsman ta na Boneiru atrobe pa nan ora di konsulta. Tur habitante di Boneiru ta bon biní pa pasa durante nan oranan di konsulta pa entregá un keho riba instansianan (gubernamental).
Personanan ku keho riba por ehèmpel Servisio di Impuesto, Entidat Públiko, ZJCN, polis i Ministerio Públiko por akudí grátis serka e tim di Nationale ombudsman i Kinderombudsman durante e siguiente momentunan:
Jeugdhuis Jong Bonaire
- Djamars, 13 di sèptèmber di 9’or pa 11’or di mainta
- Djasabra, 17 di sèptèmber di 9’or pa 11’or di mainta
Fundashon Cocari, Rincon
- Djárason, 14 di sèptèmber di 3.30 or pa 5’or di atardi
Na tur ora di konsulta ta posibel tene un kòmbersashon na Hulandes, Ingles òf Papiamentu.
Entregá keho semper ta posibel
Personanan ku no por akudí na un di e oranan di konsulta por entregá nan pregunta òf keho tambe di otro forma:
Serka Nationale Ombudsman:
- Via e formulario di keho riba nos website;
- Via telefòn +31 70 356 35 63 (alkansabel riba dianan di trabou te 11’or di mainta, tempu di Boneiru);
- Via Skype dor di traha un sita adelantá via e-mail;
- Via WhatsApp.
Serka Kinderombudsman:
- Via telefòn +31 70 8506 995 (alkansabel riba dianan di trabou te 11’or di mèrdia, tempu di Boneiru);
- Dor di manda un mail na ombudswerk@kinderombudsman.nl.


text:
The content originally appeared on: Diario
Despues cu el a nota cu Simar a contact Secretario di Estado
A sigura cu ta haci lo posibel pa paga 5% di recorte na juli 2022
A splica Sindicato kico a haci pa coregi loke a bay malo den FASE
ORANJESTAD (AAN): Prome Minister Evelyn Wever-Croes, tumando nota di un carta cu Sindicato Simar a manda Secretario di Estado Alexandra van Huffelen diaranson 6 di juli, a contesta e carta di Simar apesar cu e carta aki no ta dirigi na Gobierno di Aruba.
Pero door cu Gobierno di Aruba a tuma nota di e preocupacion di miembronan di Simar, Prome Minister a haya ta na su luga pa contesta e carta di Simar y informa Simar pa asina Simar informa tambe su miembronan. Pasobra Gobierno di Aruba ta balora y aprecia e miembronan di Simar y ora nan tin preocupacion, Gobierno lo calma esaki dunando informacion.
E topico di e carta dirigi na Van Huffelen ta tocante e mal contento y decepcion di e miembronan di Simar pasobra ainda nan no a haya e siguridad si nan ta haya nan salario completo na juli di 2022. Sinembargo, contenido di e carta ta bay completamente riba FASE y cierto iregularidadnan cu ta worde menciona.
Den su carta manda pa Simar, Prome Minister a cuminsa pa expresa cu e ta aprecia y gradici nan pa expresa nan preocupacionnan, cu sigur ta worde teni den consideracion pa Gobierno di Aruba.
“Mi ta comprende e perocupacionnan mirando e comosionnan cu oposicion a crea na Aruba despues di a trata e ley di FASE. Mi opinion personal ta cu oposicion no sa mas con pa hustifica e hecho cu nan a vota contra di FASE, contra e ayudo na esnan cu a perde trabao durante pandemia. Oposicion no sa mas con pa saca nan curpa for di e hecho cu nan a vota pa practicamente cobra FASE back for di tur hende y awo ta creando comosion cu aparentemente a afecta e miembronan di Simar. Mi a splica Presidente di Simar cu e no mester saca e comosion aki di oposicion for di contexto”, Prome Minister a duna di conoce.
Prome Minister a enfatisa cu ta importante pa menciona cu asina cu e rapport di Centrale Accountantsdienst a sali na 2021, Gobierno di Aruba mesora a tuma pasonan. Y aworaki cu e ley a caba di pasa den Parlamento cuminsamento di e siman aki, e minister encarga por tuma tur e pasonan restante tambe.
Ora cu Covid a bati na nos porta na maart 2020, Gobierno di Aruba a actua hopi lihe y sin duda y basila pa yuda esnan cu di un dia pa otro a keda sin entrada. Frontera a worde cera, y esaki a haci naturalmente cu no tabata tin turista mas riba nos isla. A bin toque de queda y shelter in place. Pa yuda e ciudadanonan aki di nos pais cu a perde trabao, a introduci FASE.
“Gobierno a desea cu e ley lo tabata cla caba pero Aruba tabata den un situacion di emergencia afecta door di un crisis, un pandemia mundial. Mirando cu no tabata tin nada regla pa e casonan aki, Gobierno di Aruba a cuminsa cu e proyecto aki”, Prome Minister a duna di conoce.
Prome Minister a remarca cu 15 biaha Minister Glenbert Croes a bin Conseho di Ministronan cu proyecto y consehonan di FASE, con pa cuminsa cu ne y despues con pa adapte. Durante e periodo Minister Croes a bay 3 biaha Parlamento tambe pa splica Parlamento di e proyecto FASE. “Mi ta kere nos tabata hopi cauteloso. Di berdad e ley a tarda y awo e ley a worde pasa cu ta loke Contraloria General a recomenda pa pasa e ley mas liher posibel”.
Prome Minister den su carta ta splica Simar exactamente di e diferente puntonan cu a worde treci dilanti den e rapport di Centrale Accountantsdienst. Di con cosnan a bay asina y kico Gobierno a haci pa coregi nan.
“No ta asina cu tabata tin hopi abuso manera oposicion ta insinua. Caminda cu tabata tin pago di mas, a cobra esakinan caba. Y loke cu no por a cobra prome, awo si por worde cobra. Lamentablemente, mescos cu na Hulanda, nos mester constata cu na Aruba tambe, hendenan a bira creativo y a abusa di cierto medida di sosten. Na Aruba esaki ta poco menos cu den otro pais. Pero hasta esaki Gobierno lo atende”, Prome Minsiter a enfatisa.
Pa loke ta e cortamento di salario y e pago di 5%, e stopmento di recorte, Prome Minister a informa Simar y ta sigura Simar cu Gobierno di Aruba ta haciendo tur lo posibel pa e luna aki, juli 2022, paga ambtenaarnan y esnan cu ta traha den fundacionnan cu ta worde subsidia pa Gobierno.
“Manera cu tanto Secretario di Estado van Huffelen como mi mes a informa Simar y comunidad, nos tin un acuerdo riba esaki. Aruba ta cumpliendo cu e condicionnan y nos ta trahando pa haci tur cos posibel pa fin di e luna aki, Gobierno haci e pago. Cu esaki tambe, nos a contesta e carta di Simar sperando tambe cu Simar comparti mi carta tambe cu tur su miembronan pa nan ta sigur cu Gobierno ta trahando pa e interes di henter Aruba. Tambe den interes di e miembronan di Simar”, Prome Minister Evelyn Wever-Croes a termina bisando.


text:
Hòmber ta resultá grave heridá despues di un kaso di hinkamentu na Stadhuisplein Rotterdam
Dia 29 di yüli alrededor di 22.15 notifikashon a drenta serka polis di un kaso di hinkamentu na Stadhuisplein den Rotterdam. Un hòmber a resultá grave heridá i a keda transportá ku urgensia pa hospital.
E investigashon ta den full swing, loke a resultá den detenshon di un hòmber (18) di Schiedam den oranan di marduga. Su partisipashon na e insidente ta keda investigá i polis no ta ekskluí mas detenshon.
Agentenan ta en buska di e kulpabel(nan) i ke drenta den kontakto ku testigunan.


text:
Reunion Tripartit entre e delegashonnan Parlamentario di Kòrsou, Aruba i Sint Maarten
Reunion Tripartit entre e delegashonnan Parlamentario di Kòrsou, Aruba i Sint Maarten
Djaluna, 12 di yüni 2017
Den Haag – Awe djaluna 12 di yüni 2017 mainta e delegashonnan Parlamentario di Kòrsou, Aruba i Sint Maarten a tene e promé reunion formal, yama Tripartit. Den e reunion aki a trata entre otro e prosedura kon lo sigui ku e trayekto pa ku e Areglo di Disputa (Geschillenregeling). E delegashonnan a stipulá un strategia komun pa atendé e tema aki e siman aki durante e Inter Parlementair Koninkrijks Overleg (IPKO) ku nan koleganan Parlamentario di Eerste i Tweede Kamer di Hulanda. Mas aleu e delegashonnan a reuní ku un delegashon di e isla St. Eustatius. E situashon den kuadro estatal di St. Eustatius a keda diskutí ampliamente despues di a haña un presentashon di parti di representantenan di Konseho Insular di St. Eustatius.
E delegashon di e Konseho Insular di e isla St. Eustatius ta konsistí di: sr. Clyde van Putten, lider di frakshon, miembro di Konseho Insular (koalishon) sra. Rechelline Leerdam, miembro Konseho Insular (koalishon) i sr. Reuben Merkman, miembro di Konseho Insular (koalishon.


text:
E por sosodé ku bo ta haña bo tin ku alohá un kachó muhé di dèk. Te ku nan di 4 siman promé ku nan duna lus por abortá ainda. Si bo hasi un bishita na bo veterinario lo bo por palabra un ke otro kuné, sigur na Kòrsou kaminda tin demasiado kachó, e ta sigur algu ku ta bal la pena. Un nèshi di kachó no deseá por keda evitá asina. Si akaso e kachó su estado ta muchu avansá kaba i no por abortá e yunan e ora ei tin algun kos ku ta sumamente importante pa bo sa.
Kachónan di dèk mester di mas kuminda ku esnan ku no ta na estado. E yunan tin ku krese i nan tin ku hasi uzo di e kuminda di nan mama. Ni maske e mama no ta haña sufisiente kuminda e yunan ta hasi uzo di dje. Pa sòru pa e mama keda salú/ òf pa gan’é salú bèk e mester kome algun bia pa dia. 3- 4 bia un porshon no ta nada straño. Bo por disidí tambe di sòru pa e tin kuminda kontinuamente na su alkanse. Esaki ta nifiká ku su baki di kuminda tin kuminda kontinuamente den dje pa asina e por kome ora e ta sinti e nesesidat di kome. Serka kachónan ku a pasa un temporada di hamber bo tin ku paga tinu pa nan no kome di mas pasobra nan tin hamber i ku nan por haña problema ku nan stoma konsekuentemente. Ta rekomendabel pa duna un kachó na estado kuminda di kachó chikí pa motibu ku esaki ta kontené mas nutriente i e ta mas fásil pa digerí.
Sòru pa e kachó tin un lugá trankil pa e por duna lus. Un lugá kaminda no por bin otro kachó. Sòru pa e ambiente ta mas limpi ku ta posibel. Mi mes semper tin ku hari pa e último aki mirando ku na Kòrsou e kachónan ta duna lus na e lugánan di mas pekuliar ku tin anto mayoria bia tur kos ta bai bon. Pero mas limpi e besindario, ménos chèns bo tin pa infekshon serka e mama i e yunan.
Na un prinsipio bo por spera e parto a korto plaso despues ku e temperatura di e mama a baha. Mayoria bia e no ta dura mas largu ku mitar dia òf un dia despues. Mi a laga e mama mes hasi su parto e mes por hasi tur kos por kompleto. Mi no a dun’é asistensia ni pa limpia e yunan, ni pa kòrta e lombrishi ni mi no a buta e yunan na e mama su pechunan. Meexy (e mama riba e potrètnan) mes a hasi tur kos asina bon ku sí mi a bai yud’é ta stroba lo mi a strob’é. Un kos sí, mi a sòru pa mi tabata kontinuamente huntu kuné, mi a ofresé awa i mi a apoy’é ku stèm abou. Importante ta pa bo mes tambe prepará bo mes pa e parto. Lesa mas tantu ku ta posibel informashon tokante esaki pa bo sa kiko ta spera bo, wak pa bo ta na altura por ehèmpel di e tempu ku mester tin entre di kada yu ku nase. Wak pa bo a hasi e veterinario tur pregunta ku ta posibel i pa bo sa ken bo por yama si akaso algu bai robes. Un site ku hopi informashon útil tokante di e aspektonan médiko ora ta trata di un parto ta esun di e klínika veterinario Sleeuwijk òf Klaver4dieren. Algu otro ku ta hopi útil ta e kalènder di e desaroyo di e yunan den barika di mama, bo por mira tur dia kon e yunan ta desaroyá. Pero si bo tuma tempu i sinta un anochi i buska informashon riba Internet lo bo logra sigur. Tin asina tantu informashon tokante di kachónan na estado i nan parto ku ta mustra mi algu sin nodi pa mi añadí mas informashon tokante di esaki.
Kachónan ku a kaba di wèrp por reakshoná di un manera distinto for di lokual ku bo a kustumá kuné riba hende i otro bestia. No ta algu straño ku nan ke defendé nan yunan kontra di intruso i nan lo reakshoná agresivo tambe kontra di e otro kachónan ku ta pertenesé na bo kas. Tin ora ta manera ta e leon a spièrta den dje i abo komo esun ku ta duna kuido tambe mester ta kouteloso.
Mayoria bia nos komo dunadó di kuido si por aserka e yunan sin problema. Tin bia den komienso e ta kosta un tiki mas esfuerso i bo mester aserka ku koutela i pasenshi i miéntras bo keda trankil lo bo logra. Duna mama i yunan nan sosiegu, limpiesa i òrdu. Evitá ku tur hende por yega serka e yunan i tambe no laga otro hende kue nan abo so komo esun ku ta kuida nan por hasi esaki. E yunan no ta ko’i hunga i nan mester drumi, drumi hopi. Si kue nan muchu nan ta bira kachó di strès. Si bo wak e bon ta sufisiente sí bo hisa nan 1 bia pa dia so, djis pa pisa nan.
Bo por pisa e yunan na komienso pa bo por wak si nan ta krese sufisiente. Miéntras tur dia nan krese ta bon. Mayoria bia e promé dianan e mama no ta kita for di banda di su yunan i nan lo haña sufisiente lechi. Bo por chek e pechu si e tin sufisiente lechi dor di primi suavemente den dje. Si Sali un gota di lechi e tin lechi. Esaki tambe ta algu ku ta tuma su tempu pa e kuminsá kore ke men no spanta si no tin hopi lechi. Laga naturalesa kana su kurso i no bula kue e bòter pa bo duna nan lechi adishonal. Tene kontakto ku bo veterinario si bo tin e idea ku e no tin sufisiente lechi. E por dun’é por ehèmpel angua pa stimulá e produkshon di lechi. Si akaso bo tin ku duna tòg lechi aserka? Kue esunnan ku ta mas gordo i duna nan lechi na bòter i laga esnan mas chikí pa e mama mes hasi pa asina e haña chèns di bebe trankil serka e mama. Asina e lechi di mama ta keda pa esnan mas vulnerabel ku tin mas mester di dje. Kualkier kos yuda e chikínan ki ora nan tin ku bebe serka e mama, pone nan na e pechu di e mama pa asina nan por bebe trankil. Hopi bia e chikínan aki no tin hopi forsa pa nan por bringa kontra di esnan mas gordo ku ta pusha nan kita for di e pechu . Si bo duna esunnan mas gordo lechi e no tin tantu purá mas i ta duna chèns na e otronan pa nan yega na e mama su pechu. Pero un bes mas solamente si ta nesesario ta duna nan lechi adishonal.
No keda strañá si e mama laga e yunan pa un temporada nan so. Tin e tipo di mama ku gusta kuida i tin otro ku ta bin djis pa duna e yunan lechi. No obligá e mama di bai duna nan lechi. Esta no bai mara nan, tene nan abou òf wanta nan abou. No hasi e kos ei. E mama sa muchu bon ki ora su yu tin ku bebe i e no ta kèns. Bo por hib’é serka e yunan si komo un manera di kord’e ku e yunan tin ku bebe pero por general e mes ta regla su asuntu bon bon. Tin ora bo ta nota serka e mamanan hopi yòn problema den e sentido aki. En realidat nan ta muchu yòn pa ta mama kaba i nan no sa bon kiko pa nan hasi ku tur e yunan ku ta hasi bochincha rondó di nan. Pero al final tur kos ta regla su mes i lo e resultá bon. Si bo pisa e yunan bo por kontrolá si nan ta krese.
Ora e yunan bira un tiki mas grandi lo bo ripara ku e mama ta skohe konsientemente pa laga nan so pa un tempu mas largu. Asina e ta siña nan kon pa nan atendé ku frustrashon. Ora e yunan ke purba bebe e por rabia ku nan i stroba nan di bebe. Esaki ta un proseso natural ku e ta purba deskustumá nan di bebe di pechu. Mayoria bia esaki ta sosodé ora e yunan tin 5- 6 siman. No ta asina ku e mama a fada di su yunan i ku konsekuentemente por kita nan numa di e mama. Esaki ta e fayo di mas grandi ku hende ta kometé. E rabiamentu ta algu ku tin ku sosodé. E ta preparando su yunan kon pa atendé ku frustrashon. Tin bia e korekshonnan no ta nèchi pa mira, pero e komo mama sa eksaktamente kon pa e koregí su yunan. E sa mihó ku nos komo hende kon i ki ora pa hasié. Pues no mete kuné. Pa mas informashon tokante esaki por wak na e kapítulo tokante di bandoná e nèshi promé ku ora. Tin splikashon tokante e desaroyo di e sistema di nervio i tambe tokante di e desaroyo emoshonal ku ta importante pa e yunan keda serka otro te ora nan kumpli 8 siman.
E yunan di kachó ta bai serka otro doño
8 siman, e dia a yega. Si tur kos a bai segun deseo tin hopi doño nobo i e yunan di kachó por muda. Laga e doñonan nobo bin for di mainta pa bin buska e yunan di kachó, asina e yu di kachó tin henter dia pa e adaptá na su situashon nobo, esaki ta duna nan mas sosiegu promé ku nan tin ku bai pasa anochi. Duna nan e buki di ènter i algu di nan mes kuminda. Preferibel laga nan duna nan e mesun marka di kuminda ku nan a kustumá kuné den komienso i den su nèshi. Dor di e mudansa e resistensia por baha i bo ke evitá habrimentu di barika. Bisa bon kla ki dia e tin ku haña tratamentu kontra di bichi i ki dia e tin ku bolbe bai pasa angua. Laga e yunan di kachó bai un tiki repartí for di otro. Esta kada dia algun pa e mama no keda den un tiru sin su yunan. Esaki ta fasilitá kos tambe pa esun ku a duna nan kuido ;). Duna e mama den e temporada ei hopi kos di hasi pa kita su mente for di e yunan. Kachó muhé tambe por sinti falta di nan yunan pero ku desviashon di su mente i hungamentu mayoria bia bo por evitá esaki. Kòrda tambe ku gradualmente bo por mengua su kuminda. E no mester di dje tantu ei mas. Anto no lubidá… traha un sita ku e veterinario pa plania pa sterilis’é. Sera e fábrika ei, pasobra djis despues ku nan yunan a bai nan por bolbe Sali na estado si bo no paga bon tinu.
©Rescueracao 2020
Nos no ke kita bo di mira e grabashon di dia Meexy a duna lus na su yunan
E nasementu di un yu di kachó
E nasementu di un yu di kachó, morde e lombrishi
E nasementu di un yu di kachó,e plasenta


text:
Kada un bestia tin e nesesidat di sierto kuido médiko, prevenshon pa evitá ku nan ta bira malu. Prevenshon pa mantené nan mas salú ku ta posibel. Nos ta buta e kosnan básiko bou di otro.
Pushi i yu di pushi:
- Deshasí di bichi na e edat di 4-6 i 8 siman despues kada 3 luna
- Karpata/pruga dependiendo di ki produkto bo ta hasi uzo di dje, wak kiko ta preskribí riba e paki
- Pasa angua na edat di 6 i 9 siman despues tur aña
- Chip pa registrá i registrashon den e base di dato
- Sterilisá/kapa na edat di 3-6 luna
- Kontrolá ku regularidat e djentenan pa evitá problema
- Peña i skeiru ku regularidat pa evitá problema ku e lana
- Sòru pa e kuminda adekuá ku ta kumpli ku e nesesidatnan di bo pushi pa loke ta trata su nutrishon i edat
- Sòru pa material kaminda e por sleip su uñanan
- Un baki pa e hasi su sushi limpi i un ambiente limpi
Kachó i yu di kachó:
- Deshasí di bichi na edat di 2-4-6-8 siman despues te ku su di 6 luna tur luna. Despues di 6 luna 4 bia pa aña
- Bichi di kurason 1x pa luna
- Pruga, karpata i pieu, dependiendo di kua produkto bo ta uza sea tur siman, tur luna òf un bia kada 3 luna
- Pasa angua na edat di 6-9 i 12 siman, despues ora nan tin 12 luna un angua kòktel grandi, na edat di 2 i 3 aña kòktel chikí, ku 4 aña kòktel grandi atrobe anto asina ta kontinuá
- Rabies for di ora nan tin 12 siman, òf 30 dia promé ku nan bai eksterior. Kòrsou no tin kaso di rabies pues e no ta nesesario pa pasa angua kontra di dje ku eksepshon ora bo ke bai eksterior ku nan. Pa otro pais wak e lokual ku kada lugá ta eksihí.
- Kennelhoest (malesa di tosamentu di kachó) 1x pa aña, solamente si e kachó ta bai keda na un hotèl pa kachó, training, show òf ku e ta bai Sali ku servisionan di keiru ku kachó
- Sòru pa chip e pa registrashon i registr’é den e base di registrashon.
- Sterilisá/kapa na edat di 6 luna
- Problemanan di kueru manera algun lugá bashí sin lana òf kaska semper akudí na un veterinario pa kontrolá si por tin parasit ku mester di tratamentu
- Kontrolá e djentenan ku regularidat pa wak si tin piedra i laga kita esaki na tempu
- Vigilá e uñanan i (laga) kòrta nan si nan ta muchu largu
- Ku regularidat peña, kòrta/ piki (pluma) e lana ta evitá kònòpi i problemanan ku e kueru
- Laba ku shampu 2 bia pa aña, despues di landa den awa salu hawa ku awa zut
- Sòru pa kuminda adekuá ku ta kumpli kompletamente ku e nesesidat di nutrishon teniendo kuenta ku edat di e kachó
- Sòru pa sombra durante dia i un lugá pa skonde pa áwaseru
- Kontrolá su banchi ku regularidat pa e no ta muchu pèrtá
- Ambiente limpi sin pupu di kachó
Kabai i buriku:
- 1x pa aña pasa angua kontra di tétano
- Sí ta trata di grupo den stal i/òf di partisipashon na kompetensia 1x pa aña mester pasa angua kontra di equine influenza
- Smet tin ku atendé ku su patanan kada 5 siman
- Kontrolá djente i veila djente 1x pa aña
- Deshasí di bichi 1 bia pa aña ku un kombinashon di remedi konteniendo Praziquantel kada 3 luna mester hasi un saminashon di su sushi na servisio veterinario (kosto ta mas o ménos fl. 5,00). Si bo tin bo kabainan huntu ku bo burikunan ta di suma importansia pa mantené bo na e skema di deshasí di bichi pa e buriku pasobra ta importante pa evitá e bichinan di pulmon ku buriku ta karga kuné. E bichinan aki ta sumamente peligroso pa kabai. E buriku tin ku haña tratamentu kontra di bichi kada 3 luna.
- Sòru pa kuminda adekuá ku ta kumpli ku su nesesidat total pa un kabai/buriku.
- Sòru pa sufisiente sombra den dia i un ambiente limpi
Lora i otro para:
- Bichi. Lora i otro para tambe por tin problema ku bichi, ta bon pa laga kontrolá nan sushi 1-2 bia pa aña bou di un mikroskop.
- parasit di kueru. Ku regularidat paranan sa tin problema ku e parasitnan aki. Si bo ripara ku bo para tin sierto karakterístikanan ta bon pa bishita un veterinario, manera: intrankilidat, grawatá hopi, piki den e plumanan, plumanan mahos riba e kabes, plumanan ku ta kai, plumanan ku no ta krese, pik di kalki, kalki na e patanan, manera wiriwiri shinishi rondó di e pik, ta zona manera e tin sleim, hers, sakudí ku kabes i kansá
- Vigilá e uñanan i kòrta esakinan si ta nesesario. Sòru pa tin material pa e para mes sleip uña i pik.
- Duna e paranan tur dia un posibilidat pa nan por baña
- Duna nan kuminda adekuá pa nan tin un variashon salú den forma di kuminda seku i fruta i berdura fresku.
- Sòru pa sufisiente sombra i un ambiente limpi
Konènchi:
- Riba tera firme mester pasa angua 1 bia pa aña kontra di VHD i Myxomatose.
- Kontrolá ku regularidat si nan tin pruga i otro tipo di parasit. Paga bon tinu ku produktonan kontra di plaga serka kachó i pushi NO ta bon pa konènchi.
- Kontrolá e djentenan tur luna si nan ta krese skeins, si esaki ta e kaso laga un veterinario kòrta nan
- kòrta e uñanan ku regularidat
- Kuminda riku na fibra, hoi, kuminda bèrdè adekuá i sufisiente movishon ta evitá problemanan ku tripa
- Sòru pa sombra den dia i un ambiente limpi
©Rescueracao, translation Denice Bezemer. Gradesido na yudansa di Tamara Nuijten, Tineke Alberts, Miriam Bleeker
Like us @ Facebook


text:
Naturalesa na Hulanda Karibense ta e rekurso pa desaroyo ekonómiko. Tantu den laman komo riba tera naturalesa ta meresé e kuido di mas grandi.
Deskuido/pèrdida di naturalesa ke men pèrdida di potensial ekonómiko. Sea ku ta trata di e ‘Parke Washington Slagbaai’ na Boneiru, e átòl bou di awa ‘Parke Nashonal Sababank’ na Saba òf e Parke Nashonal ‘The Quill/Ariba’ na Sint Eustatius. Huntu ku e Kolegionan Ehekutivo, organisashonnan di naturalesa i e ministerio di Infrastruktura i Maneho di Awa (ministerie van Infrastructuur en Waterstaat), e ministerio di Agrikultura, Naturalesa i Kalidat di Kuminda (LNV, ministerie van Landbouw, Natuur & Voedselkwaliteit) ke ehekutá e kuido aki pa e islanan na un manera aktivo i detenidu. Komo guia pa esaki a konsipiá un Plan di Maneho di Naturalesa Hulanda Karibense.
Tambe pa protehá e bida den laman, huntu ku e otro paisnan di Reino den Área Karibense, Aruba, Kòrsou i Sint Maarten a konsipiá un plan integral di maneho di naturalesa pa e awanan den e Zona Ekonómiko Eksklusivo (EEZ, Exclusieve Economische Zone). Ademas e ministerio di LNV ke stimulá agrikultura i peskeria duradero na Hulanda Karibense.
Den tur esaki LNV tin un bon koperashon ku e Kolegionan Ehekutivo, e Kámaranan di Komersio, e ofisinanan di turismo, kompanianan den e sektornan di utilidat públiko, organisashonnan di naturalesa, asosiashonnan di interes i organisashonnan sosial di siudadano, i (asosiashonnan di) empresario.


text:
Krus di Mérito Kòrsou ta e manera ku Kòrsou ta rekonosé dignamente su baluartenan durante di nan bida.
Krus di Mérito Kòrsou ta e manera ku Kòrsou ta rekonosé dignamente su baluartenan durante di nan bida. E ta un kondekorashon instituí pa Gobièrnu di Kòrsou, pa duna rekonosimentu na personanan ku a desplegá aktividatnan meritorio, den un forma partikular, pa komunidat di Kòrsou. kada un di e nominadonan a duna nan aporte den vários ramo ku meresé apresio pa e balor agregá na nos nashon.
Sr. Benedicto Marte, nasé 21 di mart 1933 na Kòrsou i mihó konosí komo Benno, a sa di duna un empuhe musikal na nos Tambú. Julio Constantino Hermanus, mihó konosí komo Eligio Melfor i a nase dia 12 di aprel 1940 na Kòrsou, a sa di entretené nos komunidat ku e arte di dramatisashon. Sr. Gladwin L. de Lanoi ku a nase dia 4 di novèmber 1944 na Kòrsou, a aportá hopi na nos pueblo riba tereno di natashon. Sr. Lionel Jules Janga, nasé dia 12 di aprel 1956 na Kòrsou, a duna un aporte di gran balor na nos nashon den e ramo di siensia komo boluntario den vários organisashon.


text:
Hesus di Nazaret miho conoci como Maestro Hesus, Hesucristo of Cristo tawata un prophet cu a cuminsa duna les di bida y a cuminsa cu e religion Cristian. Pa masha hopi hende ta considera Hesus e "yiu di Dios".
Masha hopi ta defini cu Hesus tawata un Hudio y a bin di e ciudad di Nazaret den Galilea, e pais cu yama awo Israel. E tawata predica e palabra santo di bijbel y e tawata un sanado. El a wordo bautisa door Huan Bautista y nan a crucific'e na Herusalem di un ordo di Poncio Pilato.[1][2][3][4]
E nomber Hesus ta bin di e idioma Arameo, 'Yeshuea', di Hebreo Yehovah-shua cu nifica "Dios ta salba" cu ta un nomber masha popular uza. Nan ta yam'e Hesucristo of Cristo. E nomber Cristo ta bin di Griego cu nifica "e prome marca riba cabes cu zeta" of "es cu a ungi mi". Den Hesus su pais nan tawata haci esaki pa solamente un persona cu t'ey bira rey of lider. Nan ta yama Hesus tambe "Mesias" cu ta bin di Hebreo Moshiach cu nifica tambe "es cu a ungi mi".
Storia di Hesus tawata skirbi pa hopi autor. E miho cuater buki ta e Evangelio. Nan ta cuminsa di Testament Nobo, parti di beibel. Evangelio kiermen "bon noticia". E Evangelio ta skirbi pa e siguidonan di Hesus cu a kere den dje. Nan ta conta over di un tiki di Hesus su nacemento y mas tanto over di su bida di adulto: su siñasa, su ministerio, su morto y su resureccion (bolbe for di morto). Tin cuater Evangelio cu ta: Evangelio segun Marco, Evangelio segun Mateo, Evangelio segun Lucas y e Evangelio segun Huan.


text:
[:en]Yodo Kon nos por disponé di yodo? Kome marisko, piská, karko, i básikamente tur bestia di laman. Kome alga, spesialmente hijiki i kèlp (kombu) Hel di webu pastorisá Suplemento Selenio Mientras ku rara bes nos ta topa skarsedat di selenio serka hende grandi, un defisiensia chikí ta masha probabel i por tin efektonan desagradabel pa nos salú. Síntomanan di...Learn More
[:en]Afl. 12.00 pa unu EM Magazine ta un revista skibi na Hulandes ku ta wordu produsi dor di EM-vereniging na Belgika. EM Magazine ta un revista bi-anual ku ta kontené hopi informashon interesante relashoná ku e teknologia di EM. Den e revista resientemente tin tambe artikulonan di usuarionan di EM akí na Kòrsou. Di e forma ei eksperenshanan ku EM di usuarionan na...Learn More
[:en]Konstrukshon i Mantenshon Kerido kliente, Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú, nos medio-ambiente, nos flora i founa i tur otro espesie i elemento ku ta forma parti di nos Mama Tera. Tópiko di awe ta konstrukshon i mantenshon di kas/edifisio....Learn More
“Woonomgeving” – EM Lifestyle Thema: Woonomgeving, EM® Leefstijl Datum: 7 november 2015 Tijd: 8.30 – 12.30 Sprekers: Richenel Ansano, NAAM, Curaçao Titel: Kulturele tradities op Curaçao m.b.t. de woonomgeving Lloyd Narain, Amigu di Tera, Curaçao Titel: De invloed van de moderne leefstijl m.b.t. onze woonomgeving Jan...Learn More
“Home Environment” – EM Lifestyle Topic: “Home Environment”, EM® Lifestyle Date: November 7th, 2015 Time: 8.30 – 12.30 Lecturers: Richenel Ansano, NAAM, Curaçao Title: Cultural traditions in Curaçao, related to our Home Environment Lloyd Narain, Amigu di Tera, Curaçao Title: Influence of modern lifestyle on our Home...Learn More
[:en]”Ambiente di Kas” – EM Lifestyle Tópiko: “Ambiente di Kas”, EM® Lifestyle Fecha : Djasabra 7 di novèmber, 2015 Orario : 8.30 a.m. – 12.30 p.m. Oradonan: Richenel Ansano, NAAM, Curaçao Titulo: Tradishonnan kultural relashoná ku ambiente di kas na Kòrsou. Lloyd Narain, Amigu di Tera, Curaçao Titulo: Influensha di e estilo di bida...Learn More
Kuido natural pa suela i mata Kerido kliente, Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú, nos medio-ambiente, nos flora i founa. Manera nos a ilustrá den nos Noti-ambiente 05 dor di uso kontinuo di fèrtilisante kímiko i pèstisida suela ta bai...Learn More
Kon pa keda hidratá ku awa strukturá Mikro-organismo Efektivo, EM ® ta sali na reskate Terapia di Rayonan Infrakòra Largu E ta drecha sirkulashon na nivel mikro dor di ehersé efektonan fuerte rotante i vibrante na nivel molekular. E ta mehorá e entrega di oksígeno i nutriente den e sèlnan di sanger na e tehidonan delikado di e kurpa E ta promové regenerashon i sanashon...Learn More
Dia 16 di aprel srta. Eloise i Peter di e kompania Caribbean Filmcom n.v. tabata di bishita serka nos. Nan a bini pa kumplí ku un promesa ku direktor Michel Drenthe a hasi na yanüari ultimo ora nos a gana e Kuki-Award 2013. Un Chichi traha pa sra. Serena Israel. E produkshon di e video clip tabata un eksperensha uníko ku nos ke kompartí ku tur esunnan ku ta bishitá nos...Learn More
Resiklá i Planta Na yanüari 2014 nos tabatin e honor di gana e KUKI- AWARD 2013. Nos tur ta kòrda e CHICHI bunita ku nos a haña di sorpresa. Durante di e agasaho ku KUKI & KO a organisá, espontáneamente e kompania CARIBBEAN FILMCOM n.v. di Michel Drenthe a ofresé nos un videoclip di un minüt pa nos wèpsait, grátis. E promesa a keda kumplí. Awor nos ta lansa e...Learn More
FPE “Fermented plant extracts — most commonly done as a plain liquid manure or plant extract is a dynamic practice gaining increased usage in India, Africa, Asia, and Central America where poor farmers need to obtain fertility and pest control from local plants and simple on-farm extraction methods.” Steve Diver, ATTRA* For centuries extracts...Learn More
Ekstrakto di Mata Fermentá ku EM-1® Pa dékadanan a hasi uso di ekstrakto pa tur sorto di malesa òf doló. Hende tabata buska sierto mata òf yerba konosí pa su propiedatnan benefisioso, i fermentá nan pa ekstraé e benefisio deseá. E mesun teknología akí por ser usá pa ekstraé propiedatnan for di mata manera geranium pa traha un citronella èkstra pa kore ku sangura. Pika i...Learn More


text:
“No stima mundu, ni e kosnan ku tin den mundu. Si un hende ta stima mundu, e amor di e Tata no ta den djé. Pasobra tur loke ku tin den mundu, e deseo di karni i e deseo di wowo i e orguyo di bida, no ta bin di e Tata, sino di e mundo.”
1 Huan 2:15-16
No ta e mundu ku Dios a planea i krea ku nos no mester stima, sino e forma ku e hende ta dikta pa biba den dje, ku malisia, egoismo, violensia i kosnan ku ta bin di maldat i no di Dios. Ora nos obedesé e Palabra di Dios nos ta demostrá nos amor pa Dios.


text:
Prome Minister Evelyn Wever-Croes: CONSEHO DI MINISTER DI REINO A APROBA ACUERDO DI CONDICIONNAN PA STOP RECORTE DI SALARIO
Diabierna 24 di juni mainta, Conseho di Minister di Reino a aproba e condicionnan pa Aruba por yega na stop e recorte di 12.6%. Manera ya a wordo anuncia na mei ultimo, Aruba y Hulanda a yega na un acuerdo bou di cua condicionnan Aruba lo por stop e recorte. E acuerdo aki, a wordo aproba diabierna mainta pa Conseho di Minister di Reino. Aruba awo tin e lista oficial di e condicionnan cu mester cumpli cu ne. Prome Minister Evelyn Wever-Croes a duna di conoce cu ya caba Aruba ta hopi avansa den cumplimento di e condicionnan aki.
E prome condicion ta cu e ley di Landsverordening Normering Topinkomens (LNT), e asina yama Wever-Croes Norm, mester wordo aproba pa Parlamento. Dialuna 27 di juni e LNT lo wordo trata den Parlamento. Ta di spera cu Parlamento bay di acuerdo cu esaki pa asina entrante juli proximo, tur empleado cu ta traha pa Gobierno y den fundacionnan cu ta wordo subsidia pa Gobierno, por haya e 5% bek riba nan salario.
E di dos condicion ta cu e suma cu lo mester paga mester ta den presupuesto di pais Aruba. Prome Minister a enfatisa cu ya caba e suma a wordo presupuesta. Gobierno ta buscando e fondonan pa compensa e gastonan y tambe mester un conseho di CAFT riba e tema aki. CAFT a duna di conoce cu despues di e reunion di Conseho di Minister di Reino awe, e lo duna su conseho. Ta di spera e ora cu dentro di algun dia por haya e conseho di CAFT.
E di tres condicion ta cu politiconan, minister y parlamentarionan, ta sigui mantene e recorte di 25% riba nan salario. Tanto Gobierno como Parlamento a bay di acuerdo cu esaki.
Un condicion tambe pa pone atencion riba dje ta cu pa Aruba stop e recorte completo, mester ta den cumplimento cu e normanan di e presupuesto. Esaki pa awo no ta relevante pero si lo ta relevante den futuro.
“Cu e decision di Conseho di Minister awe mainta, e prome paso a wordo tuma pa Gobierno stop e recorte. Manera cu Gobierno a anuncia na varios ocasion, e plan ta pa cuminsa paga 5% na tur empleado publico y esnan di fundacionnan cu ta wordo subsidia pa Gobierno entrante juli venidero. Cu e decision di awe, esaki ta mas cerca di wordo realisa”, Prome Minister Evelyn Wever-Croes a duna di conoce.


text:
Sheila Van de Werp tabata un persona masha alegre, simpel i stima pa tur hende, un di su lastu video.
Sheila Van de Werp tabata un persona masha alegre, simpel i stima pa tur hende, un di su lastu video, e notisis di su fayesementu a dal hopi hende ku konose di aserka. Sheila un persona masha kontentu energetiko, un persona ku unda ku e yega su aura ta wordu sinti. Tur hende lo bai sinti bo falta, nos di KIKO TA PASANDO a yega di kombersa ku bo via social media i nos por bisa ku ta un persona masha agradabel pa papia kune.
Pas na su alma i forsa na famia.